Ruski naučnici objasnili da li će biti potrebna nova vakcina zbog soja „omikron“\nPrema njegovim rečima, postojeće vakcine ne doprinose samo stvaranju antitela i njihovoj cirkulaciji u krvi, već utiču i na ćelijski imunitet.„Vakcine, naravno, doprinose formiranju antitela, ali treba imati na umu da antitela svejedno dospevaju u ćeliju i da deluju na ćelijsku memoriju“, dodao je naučnik.Sa svoje strane, šef laboratorije za biotehnologiju i virusologiju pri Fakultetu prirodnih nauka Novosibirskog univerziteta Sergej Netjosov smatra da će efikasnost vakcina na novi soj kovida 19 ostati na prilično visokom nivou.Prema njegovoj proceni, „potrebno je otprilike dve do tri nedelje, ili čak mesec dana, da bi se shvatilo koliko ozbiljne komplikacije stvara taj soj kod ljudi u rizičnim grupama, odnosno onih koji imaju dijabetes ili druge hronične bolesti“.Da bi se to uradilo, biće potrebno da se skrati vreme istraživanja modifikovanih preparata, dodao je naučnik.Ranije je profesorka biologije sa Univerziteta Džordž Mejson (američka država Virdžinija) Anča Baranova izjavila da će ruska vakcina „Sputnjik Ve“ (Sputnik V) najverovatnije formirati jači imunitet od novog soja virusa korona omikron, nego preparat američke kompanije „Fajzer“.Posle pojave novog soja virusa korona, koji ima 32 mutacije na spajk proteinu i mogao bi da izbegne vakcinalni imunitet, pojedine države zabranile su letove iz država Afrike gde je registrovan, kao što su Južna Afrika, Zimbabve, Bocvana, Esvatini i druge.Svetska zdravstvena organizacija saopštila je da taj soj izaziva zabrinutost zbog velikog broja mutacija.\nrusija, virus korona, vakcina, novi soj, omikron\nPostojeće vakcine protiv virusa korona će morati da budu modifikovane ukoliko njihova efikasnost protiv novog soja omikron padne ispod 50-60 odsto, izjavio je potpredsednik Ruske akademije nauka Vladimir Starodubov.\n„Treba razumeti da postoji humoralni i ćelijski imunitet. Novi soj je još uvek malo poznat, ispituje se i biće provereno da li protiv njega deluju stare vakcine ili ne. Naravno, na neki način ipak deluju, ali je pitanje u kojoj meri su efikasne u borbi protiv novog soja. Ukoliko, uslovno rečeno, efikasnost bude manja od 50-60 odsto, biće potrebno da se napravi nova vakcina“, objasnio je Starodubov za ruske medije.\nPrema njegovim rečima, postojeće vakcine ne doprinose samo stvaranju antitela i njihovoj cirkulaciji u krvi, već utiču i na ćelijski imunitet.\n„Vakcine, naravno, doprinose formiranju antitela, ali treba imati na umu da antitela svejedno dospevaju u ćeliju i da deluju na ćelijsku memoriju“, dodao je naučnik.\nSa svoje strane, šef laboratorije za biotehnologiju i virusologiju pri Fakultetu prirodnih nauka Novosibirskog univerziteta Sergej Netjosov smatra da će efikasnost vakcina na novi soj kovida 19 ostati na prilično visokom nivou.\n„Potrebno je reći da osobe koje ne žele sada da se vakcinišu generalno greše, jer će kod tih vakcina oko 80 odsto zaštite svejedno ostati čak i protiv novog soja“, izjavio je Netjosov za televiziju „Rsija 24“.\nPrema njegovoj proceni, „potrebno je otprilike dve do tri nedelje, ili čak mesec dana, da bi se shvatilo koliko ozbiljne komplikacije stvara taj soj kod ljudi u rizičnim grupama, odnosno onih koji imaju dijabetes ili druge hronične bolesti“.\nMeđutim, i on smatra da će postojeće vakcine najverovatnije morati da budu modifikovane, jer se, sudeći po mutacijama novog soja, on širi mnogo brže od prethodnih sojeva.\nDa bi se to uradilo, biće potrebno da se skrati vreme istraživanja modifikovanih preparata, dodao je naučnik.\nRanije je profesorka biologije sa Univerziteta Džordž Mejson (američka država Virdžinija) Anča Baranova izjavila da će ruska vakcina „Sputnjik Ve“ (Sputnik V) najverovatnije formirati jači imunitet od novog soja virusa korona omikron, nego preparat američke kompanije „Fajzer“.\nPosle pojave novog soja virusa korona, koji ima 32 mutacije na spajk proteinu i mogao bi da izbegne vakcinalni imunitet, pojedine države zabranile su letove iz država Afrike gde je registrovan, kao što su Južna Afrika, Zimbabve, Bocvana, Esvatini i druge.\nOmikron se širi Evropom: Prisustvo novog soja korone potvrđeno i u Austriji, Švajcarskoj i Portugalu\n29 Novembar 2021, 10:21


Da bi sprečili nastanak frakture zuba, kao i postigli ojačanje endodontski lečenog zuba upotrebljavaju se fiberglas kočići.\nPiše: dr Miloš Jevremović\nTotalne proteze su najčešće, a zubni implanti već decenijama najbolje rešenje za zamenu nepovratno oštećenih zuba. Ali, za razliku od relativno nefunkcionalne proteze i klasične implantne terapije koja se mahom zasniva na principu „što više, to bolje”, u svetu se u poslednjih deset - u Evropi oko pet godina - koristi ekonomičniji inovativan implantni program „All on 4”. U stomatološku praksu uvodi ga dr Miloš Jevremović, specijalizant završne godine oralne hirurgije.\nPiše: dr Milan Pavlović\nNekada će do Holivudskog osmeha biti lako doći, samo jednom intervencijom, dok će nekada to značiti da je potrebno koristiti najkomplikovanjie stomatološke procedure i metode.\nPiše: Dr Ivana Vukotić\nEstetski, cirkon bezmetalna krunica je apsolutno superiorna u odnosu na metalne keramičke krunice. Ovo je najsavremeniji sistem nadoknade zuba koji se primenjuje u estetskoj stomatologiji i rešava jedan od najvećih estetskih i zdravstvenih problema pacijenata.


38 miliona dinara Gerontološkom centru Sombor\nPokrajinska vlada je na današnjoj sednici, kojom je predsedavao predsednik Igor Mirović, donela rešenje o dodeli 38 miliona dinara Gerontološkom centru Sombor, u Somboru, za finansiranje sanacije štete od požara, koji je krajem prošle godine zahvatio stacionarske sobe RJ „Doma za negu i stara lica”.\nNa sednici je doneto rešenje da se Institutu za onkologiju Vojvodine u Sremskoj Kamenici, usmeri 20,9 miliona dinara za finansiranje radova na rekonstrukciji i za opremanje prostora za smeštaj CT simulatora, koji je neophodan deo jedinstvenog radioterapijskog sistema bez kojeg se planiranje zračne terapije za onkološke pacijente ne može obavljati.\nProstor za smeštaj CT simulatora trenutno se nalazi u bolničkom bunkeru, koji je dograđen pre skoro tri decenije i ne ispunjava tehničke uslove za rad. Ovim sredstvima predviđeno je da se finansiraju neophodni građevinski radovi, kompletna zamena kanalizacionio-ventilacionih i elektroenergetskih instalacija i drugi radovi, koji će obezbediti adekvatan prostor za smeštaj ovog aparata.\nViše iz ove kategorije « JKP Čistoća Sombor i Sekopak vas nagrađuju za predatu staklenu ambalažu\tApatinska pivara i Udruženje “Čep za hendikep” ujedinjeni u pomoći osobama sa invaliditetom »


Predsednik beogradskog odbora Srpske napredne stranke Nebojša Stefanović obišao je danas, u selu Kovačevac kod Mladenovca, gazdinstvo Igora Stankovića, sa kojim je razgovarao o važnosti razvoja poljoprivrede.\n- Za listu "Aleksandar Vučić – Za našu decu" razvoj poljoprivrede je jedan od najvažnijih prioriteta. Zato smo i predvideli, projektom "Srbija 2025", da se u narednih pet godina uloži 100 miliona evra u razvoj poljoprivrede, kako u vidu rasta subvencija, tako i u vidu finansijske pomoći poljoprivrednicima za kupovinu mašina - istakao je Stefanović.\nOn je naglasio da jedino glas za Srpsku naprednu stranku predstavlja garant daljeg razvoja Srbije, ali i poljoprivrede.\n- Uradili smo puno toga u poslednjih nekoliko godina, ali još dosta posla je pred nama. Plan nam je da podstaknemo i veću poljoprivrednu proizvodnju, ali i da se lakše plasiraju proizvodi poljoprivrednika. Jedan od načina je, recimo, i otvaranje prodavnice hrane domaće radinosti u Beogradu - poručio je Stefanović.\nIgor Stanković je rekao da je zadovoljan kako je država pomogla poljoprivrednike i dodao da je situacija sada daleko bolja nego što je bila ranije.\nStefanović je, prilikom obilaska opštine Mladenovac, poručio da je važno da se nastavi jačanje celokupne privrede zbog ekonomskog napretka, koji ujedno znači i veće plate i penzije.\nPredsednik beogradskog odbora SNS je danas u Mladenovcu obišao i šestočlanu porodicu Krivokapić. Stefanović je Aleksandru i Gordani, koji imaju četiri ćerke, rekao da će država nastaviti da pomaže porodice sa troje i četvoro dece, jer je to važno i zbog nataliteta, ali i da mladi ostaju u Srbiji i ovde grade svoju budućnost.\nKrivokapići su istakli da im dosadašnja pomoć države veoma znači za lakše i bezbrižnije odgajanje dece.\nVIDEO: Nebojsa Stefanović, skup privrednika i poljoprivrednika Leštane\nNebojsa Stefanović, skup privrednika i poljoprivrednika Leštane\nStefanović omladincima:Hvala na svemu,nastavite istim tempom\nStefanović: Mnogi ne razumeju kakvu je pobedu Vučić uspeo da ostvari u gotovo NEMOGUĆIM USLOVIMA


Austrijski koncern PORR planira snažan nastup na bosanskohercegovačkom tržištu - Akta.ba\n04.10.2007. 14:52 / Izvor: Oslobođenje\nAustrijski koncern PORR dolazi na bosanskohercegovačko tržište sa veoma ambicioznim planom, najavio je Mirsad Solak, izvršni direktor PORR-ovog ureda u Sarajevu. Solak kaže da PORR s pravom očekuje i planira zauzeti jednu od vodećih pozicija na ovom tržištu, a prije svega u segmentu energetskih projekata (hidro i termoelektrane) i projekata niskogradnje (autoput na koridoru 5c, i dr.).\nPORR je austrijski koncern iz oblasti građevinarstva, koji zapošljava više od deset hiljada ljudi i ostvaruje godišnji promet veći od 2,3 milijardi EUR. Koncern je, osim u Austriji, prisutan i u skoro svim evropskim zemljama, pa i BiH. Posljednjih godina koncern ima ambiciozan plan kada je u pitanju širenje tržišta na zemlje u razvoju, istočne i jugoistočne Evrope.\n"Mi smo predstavnici firme koja postoji već 140 godina. Imamo izuzetno dugo i kvalitetno iskustvo na građevinskom području i želimo da s ovim iskustvom nastavimo i u BiH. Iako smo građevinska firma, ipak ne želimo da se ograničimo samo na djelatnost građevinarstva, već želimo da realizujemo komplikovanije projekte za koje je potrebno i planiranje, finansiranje, održavanje i dr.", rekao je, prilikom boravka u Sarajevu, Alfred Lehner, predstavnik PORR-a.\nPrema njegovim riječima, PORR najveći potencijal u BiH vidi u izgradnji tunela i kroz projekte razvoja u oblasti hidrogradnje. U našoj zemlji PORR je već otvorio kancelarije u Sarajevu i Banjoj Luci, a posebno je zainteresiran za infrastrukturne projekte kao što su rekonstrukcija i izgradnja savremene željezničke mreže, izgradnja autoputa na koridoru 5c, ulaganja u elektroenergetski sektor BiH, kroz izgradnju najmodernijih kapaciteta za proizvodnju električne energije.\nS obzirom na to da ovaj austrijski gigant posjeduje veliki kadrovski potencijal osposobljen da formulira i aplicira najsavremenija i najsloženija tehnološka rješenja na različitim projektima, Solak je naglasio značaj ozbiljnijeg nastupa ove kompanije na našem tržištu. Prema njegovim riječima, PORR će u BiH donijeti i vršiti transfer znanja i savremenih tehnologija na kompanije koje budu kooperirale s njim na budućim projektima.


Preduzetnički centar: U četvrtak treći „Meet – up“ u Domu omladine - Gradski Magazin Banja Luka\nPreduzetnički centar: U četvrtak treći „Meet – up“ u Domu omladine\nObjavio/la Gradski Magazin - Srijeda, 22. Decembra 2021.\n„Izgradi mindset preduzetnika“ naziv je trećeg od ukupno četiri planirana ,,Meet – up“ događaja u organizaciji Preduzetničkog centar Grada Banja Luka, koji će biti održan u četvrtak, 23. decembra sa početkom u 19.00 časova u Domu omladine.\nNa ovom događaju organizatori će ugostiti Sanju Telebak, istaknutu eksperticu u radu sa preduzetnicama na razvoju njihove motivacije i autentičnosti koja je neophodna za vrhunski razvoj biznisa.\n-Bitno je napomenuti da je gospođa Sanja Telebak razvila savremene metode rada sa preduzetnicama koje pokreću samospoznaju i kreiraju prepoznatljivost u preduzetničkoj zajednici. Na događaj će biti pozvani predstavnici malih biznisa i ,,start – up-a“, kao i mladi, sa akcentom na mlade žene preduzetnice – navedeno je u saopštenju.\nOrganizatori dodaju da će događaj će biti organizovan poštujući sve preporučene epidemilošlke mjere, te sve zainteresovane pozivaju da svoj dolazak potvrde najkasnije do četvrtka 23. decembra do 12.00 časova.\nPrethodni članak Ljubav između majke i sina je nešto posebno – 5 stvari koje bi majke dečaka trebalo da znaju\nSljedeći članak Prijave za izbor najboljih sportista od 22. decembra


Kabanasova situacija u prethodnih nekoliko dana nije bila najbolja s obzirom da je edem na mozgu rastao, ali se situacija promenila na bolje u prethodna 72 sata.\nParagvajski reprezentativac danas je počeo da uzima hranu, a prvo što je poručio lekarima bila je reč „ipora“ što na gvarani jeziku zanči „dobro sam“.\n„Prepoznaje ljude bez problema i veoma je pokretan. Uspeo je u svojoj nameri da se što pre izvuče iz teške situacje, pa će za vas biti sasvim dovoljno vremena da kasnije popričate sa njim“ poručio je novinarima u Meksiko sitiju Kabanasov lekar Adolfo Dijaz.\nKabans se, usput, ne seća incidenta u klubu „Bar, Bar“ u Meksiko sitiju gde ga je napadač pogodio iz pištolja u glavu, nakon što je odbio da mu kaže kada će sa Amerikom osvojiti titulu.\nKabanas je u Meksiko stigao 2003. godine, a igrajući za Čiapas i Ameriku nakupio je preko 200 utakmica, postigavši preko 100 golova.


Knjaževac – za pravilan razvoj dece « Blog o socijalnom uključivanju\nU sali Centra svakodnevno, u dve smene, vežba veliki broj dece koja ovo prepoznaju kao značajnu aktivnost i priliku da se pravilno razvijaju i otklone eventualne deformitete kičme već u ranoj fazi života. Izrađena je i publikacija „Metodologija korektivnog vežbanja” (.pdf) koja je besplatno dostupna svima.\n„Znam za mnogo starijih ljudi koji imaju problema sa kičmom i ne mogu mnogo toga da rade. Mislim da je vrlo važno što sam na vreme krenuo da idem na vežbe i da tako mogu da ispravim kičmu“, kaže Mijat Bogojević, učenik iz Knjaževca.\nPredsednik Sportskog saveza Knjaževca dr Mikica Vidojević ističe da 80 do 90 odsto dece ima barem početni, minimalni poremećaj kičme i da je zbog toga izuzetno značajna prevencija i adekvatno reagovanje ukoliko postoji deformitet. Deca su u velikoj meri izložena nezdravom načinu života, nedovoljno fizički aktivna, što povećava mogućnost pojave deformiteta i nepravilnog razvoja.\n„Preventiva je osnova medicine, a ima i svoju ekonomsku isplativost jer je uvek bolje sprečiti nego lečiti. Pokušavamo da decu u ranom uzrastu uvedemo u sistem rada, korekcije, u sistem vežbanja i da omogućimo da imamo zdraviju populaciju“, navodi dr Vidojević.\nDijagnostički centar za otkrivanje ranog posturalnog statusa u Knjaževcu od osnivanja sistematski radi na edukaciji zajednice o značaju prevencije deformiteta i pregleda dece. Prvobitno su organizovani sastanci sa direktorima škola, zatim sa nastavnicima i učiteljima, a nakon toga i sa roditeljima, kako bi što veći broj ljudi bio upoznat sa značajem testiranja dece.\nAparati, kao i čitav sistem od dijagnoze do vežbanja, omogućavaju da se i najmanji deformitet prepozna u ranoj fazi i da se pravilnim radom otkloni.\nKapaciteti Centra za otkrivanje ranog postularnog statusa već sada daleko prevazilaze potrebe opštine Knjaževac, pa na preglede sve češće dolaze deca iz drugih delova Srbije, ali i iz regiona. U narednom periodu, u planu je izrada onlajn aplikacije koja će omogućiti da se dete testira, kodom „veže“ za aparat i dobije onlajn uputstva o neophodnim vežbama.


Završena ekshumacija na Kozari - Kozarac.ba\nDanas je završena ekshumacija civilnih bošnjačkih žrtava stradalih na području Kozarca u periodu ’92. godine.\nEkshumacija se vršila dva dana na području planine Kozara, lokalitet Bukovica-Podgradci, koji pripada općini Bosanska Gradiška. U ovoj sekundarnoj masovnoj grobnici pronadjeno je devet tijela, od kojih je jedno bilo na površini zemlje dok su ostala pronadjena u masovnoj grobnici.\nPosmrtni ostaci prevezeni su u Centar za obdukciju i identifikaciju Šejkovača u Sanskom Mostu gdje će biti izvršena sudsko-medicinska obrada u smislu utvrđivanja uzroka smrti i uzimanja koštanih uzoraka za DNK analizu kako bi se utvrdio identitet ovih žrtava.\nPrema informacijama koje poseduje Institut za nestale osobe, najvjerovatnije je da se radi o mještanima Kozarca.\nEkshumacijom je rukovodilo Tužilaštvo BiH uz asistenciju pripadnika SIPA-e i policije.


Opština Savski venac i JVP „Srbijavode“ organizovali su zajedničku akciju čišćenja šetališta i priobalja reke Save „Za lepši i čistiji Savski venac“, kojoj se pridružio i veliki broj građana sa teritorije opštine.\nNa čelu sa predsednicom Opštine Savski venac Irenom Vujović i direktorom JVP „Srbijavode“ Goranom Puzovićem, učesnici akcije su čistili obalu od Čukaričkog rukavca ( deo ispod mosta na Adi), sve do mosta Gazela.\nPredsednica Opštine Savski venac Irena Vujović izrazila je zadovoljstvo jer se veliki broj sugrađana i javnih komunalnih preduzeća uključilo u akciju.\n- Zahvaljujem preduzeću Srbijavode, kao i javnim komunalnim preduzećima što su podržali inicijativu Opštine i njenih građana da se uredi ovaj potez. Veliki odziv građana je potvrda da žele da imaju čistu i uređenu opštinu, a mi ćemo nastaviti da ulažemo napore da im obezbedimo kvalitetne uslove za život jer nam je cilj da mesto na kom živimo i radimo bude čisto, zdravo i lepo. Ovom akcijom želimo da podignemo svest građana o očuvanju životne sredine, da apelujemo na ljude da brinu o svom gradu podjednako kao i o svom domu jer samo zajedničkim snagama možemo da učinimo Savski venac lepšim i čistijim mestom za život- kaže Irena Vujović.\nDirektor JVP „Srbijavode“ Goran Puzović smatra da je ova akcija još jedan u nizu dobrih primera odlične saradnje između grada i republičkih organa, pokazatelj da vodimo računa o glavnom gradu i rekama kako bismo ih učinili lepšim i čistijim.\n- Veoma mi je drago što su se građani odazvali u ovolikom broju i što akcije ove vrste prepoznaju kao apel na podizanje ekološke svesti o važnosti zaštite reka i voda uopšte- kaže Puzović.\nPuzović napominje da će ovakve akcije postati tradicija i poziva građane da, zajedničkim naporima, priobalja naših reka učinimo čistim i urednim kako bismo svakodnevno mogli da uživamo u njima.\nNekoliko desetina kamiona uključeno je u odvoženje sakupljenog otpada, kabastog smeća i rastinja. Pored podrške JKP "Zelenilo Beograd", na čelu sa direktorom Slobodanom Stanojevićem, JKP "Gradska čistoća", JKP "Beogradski vodovod i kanalizacija", kao i vodoprivrednih preduzeća JVP "Beogradvode" i "Galovica", u akciju su se uključili funkcioneri i zaposleni u Upravi opštine, javne ličnosti i sportisti.\n(Opština Savski Venac)\nSavaOpština Savski Venac


Pokret socijalista održao predizborni skup u Beogradu - GEM info\nPokret socijalista održao predizborni skup u Beogradu\n28. marta 2022. 28. marta 2022. Redakcija 0 Comments izbori 2022, pokret socijalista, predizborni skup\nPokret socijalista održao je predizbornu konvenciju u Sportskoj sali “Banjica“ na Voždovcu pred više od šest hiljada članova i simpatizera. Na ovom događaju okupili su se brojni članovi i simpatizeri Pokreta socijalista iz Beograda, Vrnjačke banje, Vranja i drugih gradova, a svoju podršku su pružili i članovi iz Opštinskog odbora Lazarevac.\nPokret socijalista održao je predizborni skup u Beogradu pred više od 6000 svojih pristalica na kome su istakli da su najlojalniji koalicioni partner vladajuće Srpske napredne stranke i politike Aleksandra Vučića. Ovom skupu prisustvovali su i simpatizeri I članovi Opštinskog odbora iz Lazarevca.\nPredsednik Pokreta socijalista Aleksandar Vulin istakao je na skupu da samo ubedljiva pobeda Aleksandra Vučića na izborima 3. aprila garantuje mir i stabilnost naše zemlje i pozvao sve građane da izađu na izbore\nShare the post "Pokret socijalista održao predizborni skup u Beogradu"\n← Dveri demantuju Marka Sarića iz koalicije NADA\nPlanirane intervencije JPKP „Lazarevac“ za 29. mart →


"Ne postoji mogućnost za formiranje nove većine na nivou BiH" - Opcija\n“Ne postoji mogućnost za formiranje nove većine na nivou BiH”\n20-10-2019 BiH, Pocetna, Politika\nOn tvrdi da je “iza SNSD-a ostala odluka da se ide u NATO”.\n“Srpski član Predsjedništva BiH Milorad Dodik se poziva na to kako sam ja donosio Strategiju spoljne politike BiH /2018-2023. godina/ u kojoj kao nešto loše stoji. U toj strategiji se nigdje ne pominje članstvo u NATO i bilo kakva odluka o članstvu, već se precizno upotrebljava termin saradnja na NATO-om”, naveo je Ivanić.\nOn kaže da Dodik “za godinu dana ništa nije uspio da napravi u Predsjedništvu BiH, zbog čega odgovornost traži na nekom drugom mjestu i izmišlja sukobe sa opozicijom, pokušavajući da je optuži za svoje neuspjehe”.\nPotpredsjednik PDP-a Igor Crnadak rekao je da se u protekle četiri godine, “zahvaljujući politici ove partije, te Ivanića i njega, BiH nije pridružila sankcijama protiv Rusije, da je zaustavljen izvoz oružja u Ukrajinu, te da BiH nije priznala samoproglašeno Kosovo”.


1.mart - ista stara priča\n1.mart – ista stara priča\nBy Mladen Dragojlovic/ Published on: 01/03/2019\nSvaki početk marta u Bosni i Hercegovini, od završetka rata 1992-1995, koji je ostavio zemlju sa velikim brojem mrtvih, ranjenih i osakaćenih građana, uništenu ekonomiju i tri naroda (Srbe, Bošnjake i Hrvate) u dubokom nepovjerenju, ima istu priču za ispričati.\nZa Bošnjake, 1. mart je Dan nezavisnosti, kada se prisjećaju referenduma 1992. koji je održan bez učešća Srba. Ovaj datum za Bošnjake znači da je država “obnovila svoju istorijsku nezavisnost”, ali gotovo nitko od bošnjačkih političara nije spomenuo da je uveče toga dana, jedan Srbin, Nikola Gardović, ubijen u centru Sarajeva. Srbi, zbog tog slučaja, smatraju 1. mart kao datum kada je zvanično počeo rat u BiH. U poslednje skoro tri decenije to je bila jedna od najvećih tačaka neslaganja između bošnjačkih i srpskih političara.\nMeđutim, u proteklih nekoliko godina ovaj jaz je čak produbljen činjenicom da bošnjački politički lideri zahtijevaju ukidanje 9. januara kao Dana Republike Srpske, tvrdeći da ga ne prihvataju građani sva tri ustavna naroda, koji žive u ovom entitetu. Štaviše, ovi datumi su postali pravi problem, jer, kako se približavaju, svaka cigla postavljena u zid pomirenja u BiH tokom ostalih mjeseci, pada i povlači još nekoliko za sobom. To čini napore na stvarnom pomirenju gotovo nemogućim u BiH.\nPotrebno je reći da političari nisu voljni da promijene ovu situaciju na bolje i čini se da čine sve da pokažu svojim sunarodnjacima da su tenzije i dalje visoke. U tom kontekstu, izjave Bakira Izetbegovića, lidera Stranke demokratske akcije, o proizvodnji oružja u Federaciji BiH, uopšte ne pomažu.\nIzetbegović je na stranačkoj konvenciji u gradu Kaknju rekao da je “neophodno ojačati proizvodnju oružja u BiH “za ne daj Bože “. Njegova ideja je da ponovo uvede osnovnu vojnu obuku za mlade ljude. Nije propustio priliku da spomene Republiku Srpsku.\n“Mislim da ćemo morati ponovo uvesti osnovnu vojne obuke, braniti istinu o ratu koja je snažno napadnuta ovih dana i poboljšati situaciju u Republici Srpskoj”, kaže Bakir Izetbegović.\nOn, kao i svi bošnjački lideri prije njega, nije objasnio kako misli da “poboljša situaciju” u drugom entitetu u BiH.\nSa svoje strane, Milorad Dodik, lider Saveza nezavisnih demokrata i aktuelni predsjedavajući Predsjedništva BiH, ne pokušava nikoga u zemlji uvjeriti da je na toj političkoj poziciji da služi svim građanima BiH. U pogledu svih kritika i pokušaja Federacije BiH da nešto promijeni u RS, njegov odgovor je da će raspisati referendum o odvajanju Republike Srpske. Međutim, poziv na referendum ne znači da će građani neophodno i glasati za nesigurnu nezavisnost Republike Srpske.\n“Poštovanje” je riječ koju srpski i bošnjački političari očigledno trebaju uvesti u svoj vokabular, ali će proći mnogo vremena prije nego što to shvate.


Atanacković: Sva moć upravnika je u rukama stanara | DOMARIO Profesionalni upravnik\nAtanacković: Sva moć upravnika je u rukama stanara\nUpravnici zgrada samo su zastupnici volje stanara, sva vlast ostaje u rukama stanara, dok upravnik ima ovlašćenje samo da sprovodi volju stanara i lako je smenjiv, rekla je u Danu uživo pomoćnica ministarke građеvinarstva, saobraćaja i infrastrukturе Jovana Atanacković.\nU Privrednoj komori Srbije uručene su prve licence za profesionalne upravnike stambenih zgrada, koji će biti angažovani ako se stanari ne dogovore da će sami brinuti o održavanju zgrade.\nIspit za sticanje licence za profesionalno upravljanje stambenim zgradama položilo je 198 kandidata, a njih 161 je podnelo zahtev za licencu.\nPrema zakonu, krajnji rok da zgrade dobiju upravnike je šest meseci po uspostavljanju registara. „Stanari bi trebalo da se odluče da li žele upravnika ili profesionalnog upravnika. Sačekaćemo da vidimo kako će stanari da se snađu, kako će izabrati, da li će izabrati nekog od stanara ili nekog od licenciranih upravnika ili nekog od novih profesionalnih upravnika“, dodala je Atanacković.\n„Taj prinudni upravnik biće tu dok se stanari ne organizuju. Videćemo benefite takvog upravljanja, kad imate koga da pozivete 24 sata dnevno, za sve probleme, od buke do kvara, imaćete call centar i nekoga ko će rešavati vaše probleme.”\nProfesionalni upravnici moraju da prođu obuke i ozbiljan ispit, objašnjava, ne smeju da budu osuđivani, moraju taj posao da obavljaju na visokom nivou, plaćeni su za taj posao i imaju propisane obaveze.\nRazlika između profesionalnog upravnika I upravnika koga odaberu stanare je u tome što profesionalni upravnik mora da radi sve što i upravnik „ i dodatno“. „A to je 24 sata dostupnosti stanarima, da im reši svaki problem, da se stara da se kvalitetno zgrada održava..“, navodi Atanacković. Oni će posao obezbeđivati tako što ih pozovu stanari i zaključe ugovor sa stambenom zajednicom.\nSlučaj novosadskog “upravnika”: Ako je istina, stanari odmah da ga smene\nPovodom slučaja iz Novog Sada koji se pojavio na mrežama sa navodnom porukom jednog upravnika da će kontrolisati da li u stanovima borave prijavljena lica, Atanacković kaže da je taj slučaj „neverovatan“ ako je istinit.\n„Ako je ovo uopšte istina, prosto je smešno da je neko sebi dozvolio da tako nešto napiše. A ako je zaista tako, predlažem da se skupština stanara sastane već danas i takvo lice istog trenutka smeni“, kaže.\n„Sva moć upravnika je u rukama stanara, oni nisu izabrali nikoga da radi ovakve stvari, nego da zastupa njih interese i nema prava da ulazi u njih stanove i da traži to što je napisano“, dodala je.\nSuština prinudne uprave u zgradama – rešenje gde nema sloge\nSuština prinudne uprave u zgradama jeste da se nađe rešenje tamo gde sloge među stanarima nema, da i stanari u tim zgradama imaju priliku za organizovan sistem, kaže pomoćnice ministarke građеvinarstva, saobraćaja i infrastrukturе Jovanke Atanacković.\n„Ako nema sloge i saglasnosti, stanari će prijativiti lokalnoj samoupravi da zgrada ne funkcioniše, ili komunalnoj policiji da se zgrada nije registrovala, pa će oni sa liste postaviti profesnionalnog upravnika toj zgradi da im objasni zašto je jasno da je važno da imaju organizovan sistem“, kaže ona i dodaje da ta prinudna uprava traje dok se stanari ne organizuju.\nKako je objasnila gošća Dana uživo, broj upravnika predviđen je na osnovu broja stambenih zgrada, uključujući i nelegalno izgrađene objekte.\nU katastru nije upisano oko 50.000 stambenih zgrada, to govori da Srbiji treba veći broj upravnika. Nelegalne zgrade neće biti izostavljene iz sistema, cilj zakona je bezbednost svih zgrada i jednake mogućnosti za sve, pa se i Zakon odnosi na sve, rekla je.\n24h hitne intervencije na telefon:\n064 89 00 672\nZgrade bez upravnika: Prvo upozorenja, pa kazne\nZGRADE BEZ UPRAVNIKA: Inspektori samo obaveštavaju\nODREĐENE CENE PRINUDNIH UPRAVNIKA Evo koliko ćete PLAĆATI ako niste sami odabrali “šefa zgrade”


U Beogradu je održana u subotu konferencija pod nazivom "Prijedor 1992: van osnovane sumnje" u sklopu akcija kojima organizator konferencije – nevladina organizacija Fond za humanitarno pravo - nastoji da pospeši spoznaju građana Srbije o ratnim zločinima srpskih snaga u poslednjem ratu u Bosni i Hercegovini.\nNa konferenciji su govorili među ostalima predstavnici Haškog tribunala, Saveta Evrope, Organizacije za evropsku bezbednost i saradnju (OEBS), potpredsednica Vlade Srbije Ivana Dulić Marković i preživele žrtve zločina.\nPortparol Haškog tribunala Aleksandra Milenov je rekla na današnjoj konferenciji da je taj sud van svake osnovane sumnje ustanovio da zločini u Prijedoru nisu bili slučajni događaji, već da su bili deo osmišljene kampanje zločina kako bi Bošnjaci bili proterani iz tog grada.\nZa ratne zločine i zločine protiv čovečnosti počinjene nad Bošnjacima i Hrvatima u području Prijedora osuđeno je do sada u Hagu sedam osoba.\nFond za humanitarno pravo je pre nešto više od godinu dana (11. juna 2005.) održao u Beogradu na temu genocida u Srebrenici sličnu konferenciju pod nazivom "Srebrenica van osnovane sumnje".


Veliko interesovanje organizatora poslovnih skupova za Beograd - Novosti - Turistički svet\nVeliko interesovanje organizatora poslovnih skupova za Beograd\nTokom prvog dana Međunarodnog sajma jugoistočne Evrope za kongresni turizam i podsticajna putovanja "Conventa" u Ljubljani, organizatori poslovnih skupova iz celog sveta pokazali su veliko interesovanje za Beograd.\nTuristička organizacija Beograda je prvog dana sajma realizovala više od 30 unapred zakazanih sastanaka sa zainteresovanim kupcima, odnosno, organizatorima velikih poslovnih događaja.\n– Beograd ima daleko najviše upita za organizaciju kongresa u regionu. Veliko interesovanje pokazuju organizatori kongresa iz Velike Britanije, Italije, Nemačke, Rusije, Hong Konga i Sofije – rekao je Miodrag Popović, direktor Turističke organizacije Beograda.\nKongresni biro TOB-a nastupa na "Conventi" od njenog osnivanja, sa ciljem razvoja saradnje sa kongresnom industrijom zemalja iz regiona i sklapanja poslovnih veza radi objedinjene prezentacije regiona kao kongresne destinacije, ili samostalno, a sve radi obezbeđivanja što većeg broja skupova asocijacija i korporacija, kao i podsticajnih takozvanih "incentive" putovanja za Beograd.


Od ponedeljka obavezna maska na otvorenom u Parizu i okolini\n8. avgusta, 2020 Vesti iz Francuske Napišite komentar\nOd ponedeljka, 10. avgusta u 8 sati, nošenje maske biće obavezno napolju za sve građane starije od 11 godina, u nekim oblastima Pariza i okoline (Haut-de-Seine, Seine-Saint-Denis, Val- de-Marne i Val-d’Oise), objavili su u subotu popodne nadležne službe. O preciznijim lokacijama mesta na otvorenom pogođenih ovom merom više informacija ćemo dobiti u subotu uveče rekli su nadležni državni organi.\nU saopštenju za štampu, iz sedište administrativne policije rečeno je da “svi pokazatelji pokazuju da se virus ponovo aktivnije širi u regionu: skoro 400 ljudi se svakog dana testira pozitivno na Covid-19”. “Stopa pozitivnih testova sada iznosi 2,4% u regionu u odnosu na 1,6% što je nacionalni prosek”, saopšteno je.\n“Dotična područja su definisana u potpunoj konsultaciji sa izabranim zvaničnicima i precizirana su u dodatnim dekretima”, precizirala je prefektura, “ove oblasti (gde je obavezno nošenje maski na otvorenom) koje će biti predmet redovne procene verovatno će se promeniti u narednih nekoliko nedelja, zavisno od epidemioloških podataka i koncentracije ljudi javnih prostora“.\nPodsetimo da je nošenje maske postalo obavezno u određenim okruzima Marseja ove subote, do 31. avgusta.\nTagovi: maske - Pariz i okolina


Inicijativa da se Stara planina proglasi rezervatom biosfere - juGmedia\nInicijativa da se Stara planina proglasi rezervatom biosfere\nPIROT – U okviru STAR projekta koji preko Svetske banke realizuje Ministarstvo poljoprivrede pokrenuta je inicijativa da se Stara planina koja je još 1997. godine proglašena parkom prirode, proglasi i rezervatom biosfere. Ovu inicijativu podržavaju opštine iz regiona Stara planine- Zaječar, Knjaževac, Pirot i Dimitrovgrad.\nU sklopu priprema za kandidovanje Parka prirode „Stara planina“ za rezervat biosfere u okviru UNESCO-vog programa „Čovek i biosfera“, Ministarstvo poljoprivrede u okviru projekta reforme poljoprivrede u tranziciji je angažovalo stručnjake koji će ovim opštinama pomoći oko kampanje i priprema dokumentacije za kandidovanje kod UNESK-a.\n“ Prostorim planom Srbije predvidjeno uspostavljanje još četiri rezervata biosfere, pored za sada jedinog Golije-Studenica. Stara planina je jedna od tih područja koja do kraja 2014. godine treba da se proglasi za rezervat biosfere. STAR projekat koji realizuje Ministarsvo poljoprivrede, delom i na području Strare planine ima upravo jedan od ciljeva da se ovo područje proglasi rezervatom biosfere. Angažovani su konsultanti koji će pomoći lokalnim zajednicama i državnim institucijama da se to uradi do kraja. Pokrenuli smo i inicijativu za uspostavljanje kolektivnog žiga garancije za proizvode iz parka prirode, izjavio je vodja tima za primenu STAR projekta na području Stare planine Sergej Ivanov.\nKonsultant koga je angažovalo Ministarstvo poljoprivrede Majkl Grin kaže da rezervat biosfere pruža mogućnost održivog razvoja tog područja i mogućnost ekološkog turizma.\n“ Prednost rezervata biosfere je da koristi prirodna bogatstva tog područja. Ključni uslov da taj koncept zaživi je da se uspostave odredjeni vid partnerstva i da se zajedno pripremi plan razvoja tog područja. Tek razgovaramo sa predstavnicima lokalnih vlasti i organizacija iz ove četiri opštine. Postoji interesovanje u celom regionu za ovaj projekat , naveo je Grin.\nKrstić se zahvalio svima koji su pravili „živi krst“\nNIŠ - Predsednik opštine Medijana Nebojša Krstić zahvalio se svim učesnicima manifestacije «I ja sam deo krsta» realizovane na inicijativu građana.…


Izvor: B92, 12.Nov.2019, 17:19\nRHMZ je za danas i sutra izdao upozorenje na olujni jugoistočni vetar u košavskom području i na planinama.\nKako je navedeno, olujni vetar će na jugu Banata i u donjem Podunavlju dostizati udare preko 24 metra u sekundi.\nZbog olujnog vetra na snazi je narandžasti meteoalarm na području Banata i Pomoravlja, ažuti na teritoriji grada Beograda i Bačke. Ostatak Srbije je "u zelenom", to jest nije na udaru vetra.\nKako je bilo najavljeno olujno nevreme pravi velike probleme u saobraćaju u većem delu Hrvatske, posebno na primorju, gde snažan vetar nosi sve pred sobom.\nNa deonici Jadranske magistrale (DC8) izmedju Novog Vinodolskog i Senja važi zabrana saobraćaja za autobuse na sprat, vozila...\nKurir: OLUJA NA JADRANU NOSI SVE PRED SOBOM: Pala 222 litra kiše u samo jednom danu, vetar napravio haos, a udari će biti još jači (VIDEO)\nBlic: "NEVREME OPASNO PO ŽIVOT" Dramatična oluja u Hrvatskoj, vetar na Jadranu ČUPA DRVEĆE, OSTRVA "ODSEČENA"\nHaos na hrvatskom Jadranu, vetar nosi sve pred sobom\nKako je bilo najavljeno olujno nevreme pravi velike probleme u saobraćaju u većem delu Hrvatske, posebno na primorju, gde snažan vetar nosi sve pred sobom...Na deonici Jadranske magistrale (DC8) između Novog Vinodolskog i Senja važi zabrana saobraćaja za autobuse na sprat, vozila s kamp prikolicom...\nSnažno nevreme zahvatilo je danas Hrvatsku, oluja pravi velike probleme u saobraćaju u većem delu zemlje, posebno na primorju, gde snažan vetar nosi sve pred sobom.\nOlujno nevreme praćeno obilnom kišom pogodilo je danas jugozapadni deo Bosne i Hercegovine čupajući stabla, noseći crepove s krovova, a na području Kupresa prevrnulo je kamion Olujno nevreme praćeno obilnom kišom pogodilo je danas jugozapadni deo Bosne i Hercegovine čupajući...


Održana "Trka za pehar grada Sombora" - Somborski informativni portal - Agencija Soinfo\nOdržana "Trka za pehar grada Sombora"\nU nedelju 9. Juna na somborskom hipodromu održan je prvi trkački dan. Konjički klub „Vojvođanin“ iz Sombora je i ove godine kao organizator potrudio se da sve protekne u najboljem redu, a veliki broj gledalaca na Hipodromu u Somboru je imao šta da vidi.\nOdržano je ukupno 10 trka u kojima je učestvovalo 98 grla iz sedamnaest konjičkih klubova. Konjički klub „Vojvođanin“ ostvario je zapaženi rezultat i u ukupnom plasmanu ima osvojena tri prva mesta, jedno treće i jedno peto mesto.\nTrka dana bila je „brza“ partija posvećena osvajanju pehara grada Sombora. Prijavljeno je bilo sedam učesnika, tri grla domaćeg odgoja i četiri grla oždrebljena u inostranstvu. Grlo Lejla S.P. u trku je ušla kao pobednica trke „Državno prvenstvo za grla od 5 godina“ održane dve nedelje ranije u Beogradu, a Isaac Nenjton A.T. kao pobednik „brze“ partije održane u Subotici 19. maja. Ipak najbolji u „brzoj“ partiji osvojivši pehar grada Sombora za 2019. godinu bio je konj, vlasnika Horvatski Antuna, Nadir Three sa vozačem Vukov Ivanom.\nPehar grada je uručila gradonačelnica Sombora Dušanka Golubović.\nPored kasačkih trka, u nedelju na Hipodromu, predstavljena je i škola jahanja Suzane Sekulić, a gosti su mogli da uživaju i u izboru najlepših šešira kao i u vožnji fijakerom. Posetiocima je na Hipodromu u Somboru predstavljena i promenada Sombora kroz istoriju.\nViše iz ove kategorije « Pripremni radovi na Staparskom putu u Somboru\tRazrešena kriza u somborskom Narodnom pozorištu: Imenovana direktorka na predlog glumaca »\nOtrovni delovi namirnica koje ne smete da jedete


SPC: Neosnovane optužbe protiv igumana manastira Visoki Dečani oca Save Janjića GracanicaOnline.Info\nSPC: Neosnovane optužbe protiv igumana manastira Visoki Dečani oca Save Janjića\nPovodom napada na igumana manastira Visoki Dečani oca Savu Janjića saopštenjem se oglasila Srpska pravoslavna crkva.\nPovodom napada na igumana manastira Visoki Dečani oca Savu Janjića saopštenjem se oglasila Srpska pravoslavna crkva. „Jasno je da se radi o napadu na dečansku svetinju i pokušaju ugrožavanja samog opstanka bratstva Visokih Dečana, pa samim tim i monaštva u ostalim srpskim pravoslavnim svetinjama i preostalog srpskog življa na Kosovu i Metohiji“, navode iz SPC.\nU saopštenju se ističe da su „medijske objave o krajnje neosnovanim i zlonamernim optužbama minorne prištinske (ne)vladine organizacije protiv arhimandrita Save Janjića, igumana manastira Visokih Dečana, kao i u celoj javnosti, i u Srpskoj Patrijaršiji su primljene sa indignacijom“.\nNavodi se da je jasno da se radi o napadu na dečansku svetinju i pokušaju ugrožavanja samog opstanka bratstva Visokih Dečana, „pa samim tim i monaštva u ostalim srpskim pravoslavnim svetinjama i preostalog srpskog življa na Kosovu i Metohiji“.\n„Još jednom ističemo i sa ponosom ponavljamo da je dečanski manastir sa svojim igumanom i bratstvom tokom cele svoje istorije, a posebno tokom ratnih devedesetih godina dvadesetog veka, predstavljao utočište za brojne stradalnike bez obzira na veru i naciju. Kao takvi oni služe sa ponos ne samo svojoj matičnoj Eparhiji raško-prizrenskoj nego čitavoj Srpskoj Crkvi“, zaključuje se u saopštenju Srpske pravoslavne crkve.\nTags: manastir Visoki Dečani Neosnovane optužbe protiv igumana Sava Janjić Srpska Pravoslavna Crkva\nPrevious NVO i mediji osudili napade na igumana Savu Janjića\nNext Albanci napali mladića u Gračanici, u policiji tvrde da je u pitanju samo jezički nesporazum!?\n17. oktobra 2021., 08:53


Centralni dan manifestacije "Evropska noć istraživača" - RTV Šabac\n28. septembar 2019. 15:26\nCentralni i najvažniji dan manifestacije „Evropska noć istraživača“, koja se održava u 29 gradova u Srbiji, održan je juče u Centru za stručno usavršavanje na Letnjikovcu. Šabački osnovci i srednjoškolci istraživali su i usvojili nova znanja kroz brojna predavanja, radionice i praktične eksperimente.\nPoslednja nedelja septembra u Šapcu protekla je u znaku druge Evropske noći istraživača. U ovom projektu učestvuje Centar za promociju nauke, a u realizaciji manifestacije osim svih gradskih i seoskih osnovnih škola priključile su se i Šabačka gimnazija, Škola primenjenih umetnosti i Tehnička škola. Cilj Noći istraživača je da posetiocima svih uzrasta približi nauku kao deo svakodnevnog života.\nRealizatori programa uglavnom su bili nastavnici, koji su se potrudili da predstave raznovrsne teme i projekte.\nTokom pet dana trajanja održano je oko 20 različitih predavanja i radionica, a učestvovalo je više od 1000 učenika.\nRadionice su realizovane iz oblasti prirodnih i društvenih nauka, a poseban akcenat je bila umetnost kroz prizmu kulturnog nasleđa, što je ove godine predstavljalo glavnu temu Noći Istraživača kako u Srbiji tako i u još 370 gradova u Evropi.


Tanjug / M. Grujić - Blic\nTanjug / M. Grujić\nRednap zvanično na klupi KPR-a, za opstanak bonus od milion funti!\nHari Rednap je novi menadžer Kvins Park Rendžersa, umesto Marka Hjuza koji je smenjen. Engleski stručnjak zarađivaće oko tri miliona funti godišnje, a ukoliko izbori opstanak sa "rendžerima" dobiće i bonus od milion funti.\nStanković ne igra protiv Partizana, Stramaćoni ga nije licencirao za Evropu!\nDejan Stanković proživljava teške dane u redovima Intera pošto je trener Andrea Stramaćoni odlučio da ga ne uvrsti na spisak igrača koje će računati u Ligi Evrope, što znači da bivši kapiten reprezentacije Srbije neće izaći na megdan Partizanu.\nNovak bolji u srpskom derbiju, sa Gaskeom u finalu Toronta\nNajbolji srpski teniser Novak Đoković ubedljivo je izašao na kraj sa Jankom Tipsarevićem u polufinalu Rodžers kupa u Torontu - 6:4, 6:1.\nNajdanovski u finalu EP u malim bazenima\nReprezentativka Srbije u plivanju Miroslava Najdanovski plasirala se u finale u disciplini 100 metara slobodnim stilom na prvenstvu Evrope u malim bazenima koje je u četvrtak počelo u holandskom gradu Ajndhovenu.


Da li planirate da letujete u Grčkoj sledeće godine? - Report.rs\nBy Dragan C. 09/18/2020 Najnovije, Svet, Vesti\nSituacija sa koronavirusom iz dana u dan donosi nova iznenađenja, te niko ne zna šta donosi sutra. Ali kako sve to utiče na turizam, granu koja je najpogođenija globalnom pandemijom?\n“Ranijih godina smo u ovom periodu već uveliko vršili rezervacije za naredno leto, a sada niko i ne pita da rezerviše, što je i očekivano s obzirom na to da još uvek ne znamo kakva nas jesen i zima očekuju po pitanju pandemije”, kaže Ana Nikolić, koja dugo godina živi i radi u Grčkoj.\nKako kaže, svi se nadaju da će sledeća sezona biti bolja, ali podseća na reči grčkog ministra turizma, koji je izjavio da će svakako biti potrebne godine da se stanje vrati na period pre pandemije.\nPo njihovim procenama, tek od 2024. turizam će ostvariti prihod iz godina pre 2020.\n“Smatram da bi većina turističkih radnika bila zadovoljna da sezona 2021. bude upola dobra kao sezona 2019.”, dodala je Nikolićeva za naš portal.\nGrupa hotelijera u Grčkoj zatražila je da moratorijum, kojim im država dozvoljava da ne vrate novac za aranžmane koji nisu realizovani zbog koronavirusa, bude produžen do 2025. godine.\n“Nije im odobreno i drago nam je da je tako, jer bi zaista bilo apsolutno neprihvatljivo da raspolažu tuđim novcem toliko dugo”, kaže naša sagovornica.\nGrčka bez sluha čak i za bolesne: “Uništili su sebi sezonu”\nVraćanje novca do 2022. je svakako predugačak period jer je novac neophodan i agencijama koje su takođe u nezavidnoj situaciji.\nOčekujemo da grčka država obezbedi pomoć hotelima i turističkim subjektima koji su pretrpeli štetu tokom ove sezone u vidu beskamatnih kredita i bespovratnih novčanih sredstava tako da će hoteli na taj način prebroditi krizu i biti u mogućnosti da vrate novac od nerealizovanih aranžmana”, dodala je ona.\nDa je nezahvalno prognozirati situaciju za sledeću sezonu, rekli su za B92.net iz Udruženja turističkih agencija Srbije dodavši da “putnici neće biti oštećeni, jer i u našoj zemlji postoji rok za povrat novca do 2022. godine.\n“I dalje, ništa ne zavisi od nas, preostaje nam da nastavimo da pratimo situaciju i nadamo se najboljem. Grčka, kao članica EU, može da se osloni na 32 milijarde evra obećane pomoći, što će im omogućiti da ublaže i prebrode krizu”, rekli su iz tog Udruženja.\nKako su istakli “ne smatraju da će ova blokada granica znatno umanjiti broj putovanja u Grčku -ipak je nama to (po broju poseta) najdraže more”.\n“Lepota morske obale, klima, gostoprimstvo, istorijske veze sa Grčkom, i ono najvažnije da kada prođete Evzoni imate osećaj da ste kao kod kuće, ne može se tek tako izbrisati. Smatramo da će se mali deo turista preliti na albansku obalu, ipak je pitanje lične sigurnosti od značaja posebno kada putujete sa decom, a da će Turska zadržati uobičajeni procenat poseta”, dodali su.\nSve su to, kako kažu, naravno ipak predviđanja koja tek predstoje da se provere. “Do tada nadamo se najboljem, i čekamo sledeću sezonu”, zaključili su optimistično.\nŠto se granica tiče, neki smatraju da će od pomoći koju su dobili od EU odvojiti značajna sredstva za hotelijere koji su pretrpeli velike gubitke ove sezone i da će im tako nadomestiti gubitak zbog ovakvih odluka. Kažu da se grčkoj državi više isplatilo da odvoji novac kao pomoć hotelima, nego da dozvoli da se virus nekontrolisano unese preko kopnenih granica jer bi lečenje i turista i lokalnog stanovništva, ali i karantin koštao više.\n“Moramo da preživimo”: 2021. godina opstanka\nZa sada bar za to što našim građanima nije dozvoljen ulazak u Grčku čak ni uz negativan test verovatno nećemo saznati.\nOve godine Grci su donosili odluke “preko noći”, a granica je za naše turiste bila otvorena svega nekoliko dana, od kada kreće konstantna igra nerava. Ostaje da se vidi kako će sve ove odluke uticati na sledeću sezonu, jer su naši turisti ovog leta bili okrenuti drugim destinacijama.\nPozivamo vas da glasate i da nam pišete u komentarima vaše razloge za (ne)odlazak u Grčku!\nGrcka letovanje more putovanje\nU Grčkoj na snagu stupilo ublažavanje restriktivnih mera\nUveden noćni policijski čas i zabrana muzike u Solunu\nGrčki premijer: “Klimatska kriza već je tu, a cena nezamisliva”


Leskovački muzej na Međunarodnoj konferenciji muzeja - juGmedia\nNOVI ČLAN BALKANSKE MREŽE MUZEJA (Balkan Museum Network – BMN)\nSuzana Ranđelović i Nikola Marković, učestvovali su na petoj Međunarodnoj konferenciji muzeja i nasleđa ”Meet, See, Do”, koja je održana od 6. do 8. aprila u Prištini, sa oko 100 učesnika iz 13 zemalja, među kojima su predstavnici zemalja Zapadnog Balkana, Turske i zemalja EU-a.\nPeto izdanje jedne od najvećih muzejskih konferencija na Zapadnom Balkanu ove godine organizovalo se pod sloganom “Konferencija koja stvara promene”.\nKonferenciju je organizovala Balkanska mreža muzeja (Balkan Museum Network – BMN) i Fondacija kulturnog nasleđa bez granica (Cultural Heritage without Borders – CHwB) iz Bosne i Hercegovine.\n“Organizovana je sa ciljem da se produbi prekogranična saradnja i za razmenu iskustava među stručnjacima muzeja i nasleđa na Balkanu. Tokom konferencije razgovaralo se o inkluziji i pristupačnosti muzeja svoj publici, sa posebnim fokusom na osobe sa invaliditetom, važnosti uspešne komunikacijske strategije, edukativnim programima i ekonomskoj vrednosti muzeja. Konferencija teži da ojača individualne i institucionalne kapacitete muzeja, kao i da ohrabri i inspiriše muzeje u regionu na zajednički rad”, objašnjava za Jugmediu Suzana Randjelović.\nKao ključni govornici na konferenciji “Meet, See, (critically) Do” govorili su eksperti iz oblasti muzeologije i baštine sa regionalnim i međunarodnim iskustvom: Sharon Heal, direktorica Muzejske asocijacije Velike Britanije; Nitu Luci sa Univerziteta u Prištini i Lena Hejll iz Istorijskog muzeja Švedske.\n“Narodni muzej Leskovac kao član Balkanske mreže muzeja dobio je priliku za prekograničnu saradnju koja je izuzetno vredna jer donosi radikalno različite poglede na probleme sa kojima se muzeji u regionu suočavaju. “Meet, See, Do” konferencija kreira dinamičan, inspiritivan i zanimljiv način za učenje i deljenje znanja”, dodaje Randjelovićeva.\nZavršnom danu konferencije prisustvovala je i Mira Ninošević, vd. direktor Narodnog muzeja u Leskovcu. Tom prilikom vođen je razgovor sa potencijalnim partnerima za prekograničnu saradnju.


RTCG - Radio Televizija Crne Gore - Nacionalni javni servis :: Društvo :: „Moto šou“ u „Delta sitiju“\nVODEĆI BRENDOVI 07. 04. 2013. 12:59 >> 13:03 1\n„Moto šou“ u „Delta sitiju“\nU šoping centru ,,Delta siti“ od petka se održava Manifestacija „Moto šou“, koja će biti završena večeras u 22 sata.\n,,Moto šou“ za cilj ima okupljanje zastupnika vodećih brendova iz motoindustrije, prateće moto opreme, djelova, kao i svih relevantnih organizacija koje pružaju podršku vozačima.\n„Osnovna ideja ovog projekta jeste promocija značaja motoindustrije, sa komercijalnog, ali i aspekta životnog stila, što je promovisano kroz prezentacije različitih moto klubova iz Crne Gore“, kazala je projekt menadžer manifestacije Vanja Kljajević.\nJuče je, u sklopu manifestacije, oko sto bajkera organizovalo vožnju Podgoricom.\nOrganizatori su zadovoljni posjećenošću manifestacije.\nNa ovom, prvom moto šouu u Podgorici, štand ima i Uprava policije, a predstavljeni su vodeći brendovi iz moto industrije – ,,Voli motors“, ,,Magnus moto“, ,,Verano motors“, ,,Vujačić kompani“, ,,Aćimić moto“, ,,Kastelana“.\nOrganizatori manifestacije su Drugačija radio stanica, Lokal fest i ,,Delta siti“, a partneri Uprava policije i moto klubovi sa teritorije Crne Gore.


Сто година од ослобођења Фоче након вишевјековног ропства - Јадовно 1941. - КУЛТУРА СЈЕЋАЊА\nObjavljeno u: Podrinje, Prvi svjetski rat\n„Sa tim činom prekinuto je viševjekovno ropstvo naših naroda pod tuđom upravom. To se dogodilo početkom novembra, a mjesec kasnije, tačnije 5. decembra 1918. odbor Narodnog vijeća za srez Foču proglasio je direktno prisajedinjenje sa Srbijom. Od 54 sreza u BiH, 42 su proglasila direktno prisajedinjenje sa Srbijom, koja je za južnoslovenske narode bila simbol slobode i slobodarskog duha, ali je pri formiranju nove države prevagnuo opštejugoslovenski u odnosu na opštesrpski koncept ujedinjenja“, navodi Mihajlović.\n„Naši seljaci su prvi put bili slobodni i oslobođeni od kmetskih odnosa.\nUstvari, to je prava sloboda koja je nastupila. Potrebno je istaći i da je dug period ropstva, što pod Osmanskim carstvom, što pod Asutrougarskom monarhijom, ostavio trajno loše posljedice, jer je naš prostor među posljednjim u Evropi izašao iz feudalnih odnosa, a okupatori su u svom interesu kvarili međuljudske, međunacionalne i međureligijske odnose među stanovništvom, da bi lakše vladali“, ističe Mihajlović.\n„U prvim mjesecima rata povješano je i streljano 126 lica srpske nacionalnosti, a veliki broj stanovnika je odveden u logore u Doboj i Arad, prve koncentracione logore na tlu Evrope.\nU dobojskom logoru umrlo je 206, a u Aradu 109 stanovnika srpske nacionalnosti sa područja opštine Foča. Takođe, u posljednje dvije godine rata od gladi je umrlo 2.200 stanovnika, a austrougraske vlasti nisu učinile ništa da tu glad spriječe, već su i dalje nastavili teror da bi se u pograničnom pojasu smanjio broj srpskog stanovništva, čemu je došao kraj slomom Austrougarske“, priča Mihajlović.\n„Izbijanjem prvih ratnih sukoba 1914. godine, veliki broj stanovnika fočanskog sreza pristupio u Hercegovački dobrovoljački odred koji je formirala vojka Kraljevine Crne Gore.\nZnačajan broj je mobilisan u Austrougarsku vojsku i odveden na frontove u Galiciji i Soči, gdje su prelazili na rusku stranu i prijavljivali se u Srpsku dobrovoljačku diviziju, a kasnije Jugoslovenski dobrovoljački korpus koji je prebačen na Solunski front i direktno su učestvovali u oslobođenju Kraljevine Srbije, a kasnije i naših područja“, kaže Mihajlović.


Danas počinje „Zvorničko ljeto“ – Zvornik Danas\nNaslovna/VIJESTI/Društvo/Danas počinje „Zvorničko ljeto“\nIgor Golubović Send an email 2. avgusta 2021\n1.263 1 minut čitanja\nU Zvorniku će danas biti otvorena manifestacija „Zvorničko ljeto“ u okviru koje će biti organizovani brojni kulturni i sportskih događaji.\nProgramska šema ovogodišnjeg 20. po redu „Zvorničkog ljeta“ prilagođena je vremenu pandemije. Sedmodnevna manifestacija danas će početi na gradskom šetalištu Slikarskom kolonijom radionice „Paleta“, dok će na istoj lokaciji biti održan LJetnji bazar koji će trajati svih sedam dana.\nU okviru prvog dana „Zvorničkog ljeta“ biće održan mini-koncert Kulturno umjetničkog društva „Sveti Sava“ na platou ljetne pozornice ispred zgrade Narodne biblioteke.\nIstog dana u večernjim časovima u Domu omladine biće odigrana pozorišna predstava „Plastika“ Stevana Koprivice u kojoj će nastupiti glumci Narodnog pozorišta Srbije Suzana Petričević i Nela Mihailović.\nNa Mostu kralja Aleksandra Prvog Karađorđevića, koji preko Drine povezuje Zvornik i Mali Zvornik, sutra će biti upriličen tradicionalni susret predstavnika vlasti ove dvije lokalne zajednice.\nIstog dana Na Đurđev gradu iznad Zvornika biće održana izložba 56 metara slikarskog platna Slikarske radionice „Paleta“, dok će na platou ljetne pozornice građani moći da razgledaju izložbu „Razglednice Zvornika“ u organizaciji Centra za istraživanje i očuvanje kulturno-istorijske baštine „Dr Đorđe Lazarević“.\nU srijedu, 4. avgusta, biće održan „Kabaretić šou“ sa Todom Nikoletićem, te pozorišna predstava „Seks bomb“ na kojoj će nastupiti Đorđe David, Nikola Ivačkov, Kristina Radenković i Marija Veljković. U večernjim časovima predviđen je Bioskop na otvorenom, koji će trajati naredna tri dana.\nNa platou ispred Muzičke škole učenici i profesori održaće koncert 5. avgusta.\nU petak, 6. avgusta, zakazan Viteški defile Udruženja vitezova „Rusag“ koji će se nakon toga u dječijem parku družiti sa djecom.\nU subotu, 7. avgusta, biće održana tradicionalna „Drinska regata“ niz Drinu od Malog Zvornika do Šepka.\nSlava grada Sveta Petka Trnova, zaštitinica Zvornika, biće proslavljena 8. avgusta.\nObilježavanje slave počeće na Đurđev gradu u crkvi Svete Petke Trnove svetom liturgjijom, dok će večarnja služba biti održana u Hramu Svetog Jovana Krstitelja u Zvorniku, nakon koje će litija doći do do ljetne pozornice, gdje će biti slomljen slavski kolač.\nU okviru obilježavanja krsne slave, na spomeniku za 1.080 poginulih boraca u odbrameno-otadžbinskom ratu biće služen pomen i položeni vijenci.\nSedmodnevna manifestacija „Zvorničko ljeto“ biće završena muzičko-poetskim kabareom „Da, to su bili dani“ Nebojše Dugalića i Borisa Pingovića.


Zaharova: Događaji u Vašingtonu ─ unutrašnja stvar SAD - Sputnjik Srbija\n20:22 17 April 2021\n12:43 07.01.2021 (osveženo 13:54 07.01.2021) Preuzmite kraći link\nMoskva smatra da su protesti u Vašingtonu unutrašnja stvar Sjedinjenih Američkih Država, ali primećuje raskol u američkom društvu izazvan zastarelim izbornim sistemom, izjavila je portparolka Ministarstva spoljnih poslova Rusije Marija Zaharova.\n„To je unutrašnja stvar Sjedinjenih Američkih Država. Istovremeno skrećemo pažnju na to da je izborni sistem u Sjedinjenim Američkim Državama arhaičan, ne zadovoljava savremene demokratske standarde, stvarajući mogućnosti za brojne prekršaje, a američki mediji postali su instrument političke borbe“, objasnila je Zaharova.\nPrema njenim rečima, ovo je u velikoj meri razlog za raskol u društvu, koji se sada primećuje u Sjedinjenim Američkim Državama.\n„Želimo prijateljskom američkom narodu da dostojanstveno preživi ovaj dramatični trenutak u sopstvenoj istoriji“, rekla je portparolka.\nU sredu su pristalice aktuelnog američkog predsednika Donalda Trampa, koje su se okupile u Vašingtonu u znak podrške, upale u zgradu Kongresa, prekinuvši zasedanje na kojem je trebalo da se odobre rezultati poslednjih izbora. Policija je koristila suzavac i šok bombe. Načelnik vašingtonske policije saopštio je da su tokom protesta u gradu ubijene četiri osobe.\nVanredno stanje u Vašingtonu posle burne noći u Kongresu /video/


Tanjug 24. septembra 2021. 12:58\nBRISEL, 24. septembra ( Tanjug) – Predsednica Evropske komisije Ursula fon der Lajen dolazi 29. septembra u zvaničnu posetu Beogradu, najavljeno je u Briselu.\n”Pre kraja meseca putujem u region da pošaljem jak signal naše posvecenosti procesu proširenja. To dugujemo svim mladim ljudima koji veruju u budućost u Evropi”, poručila je fon der Lajen sredinom septembra najavljujući ovu posetu.\nU Evropskoj komisiji navode da Ursula fon der Lajen svoj „program na Zapadnom Balkanu” počinje 28. septembra dolaskom u Tiranu i posetom Skoplju.\nSledećeg dana, u sredu fon der Lajen putuje u Prištinu, zatím i Podgoricu odakle povodne stiže u Beograd.\nPosetu regionu predsednica EK završava u četvrtak u Sarajevu.\nU Briselu navode da će tačna agenda i raspored sastanka koje će Lajen imati sa zvaničnicima u Beogradu i regionu biti objavljne početkom sledeće nedelje.\nU EK dodaju da do ove posete dolazi neposrednoo pred samit EU Zapadni Balkna koji će 6. oktobra biti održan u Sloveniji i gde bi trebalo da se ne samo potvrdi evropska perspektiva Zapadnog Balkana i njegove dalje integracije već i da se obezbedi dodatni podsticaj primeni Evropskog investicionog i ekonomskog plana.\nUrsula fon der Lajen je tokom govora o Stanju EU poručila da je ”ulaganje u budućnost Zapadnog Balkana ulaganje u budućost EU”.


Neophodno povećati priliv investicija iz Kanade – LIFE.BA\nadmin\t48 views 1 month ago\nU okviru priprema za diplomatsku misiju, novoimenovani ambasador BiH u Kanadi i nerezidentni za Kubu Srđan Lalić posjetio je Agenciju za unapređenje stranih investicija BiH (FIPA) kako bi se upoznao o trenutnoj privrednoj i investicijskoj suradnji između dvije zemlje.\nDirektor FIPA-e Gordan Milinić je upoznao ambasadora Lalića sa radom Agencije na privlačenju stranih investicija i promociji BiH kao lokacije za investiranje, kao i mogućnosti za ulaganje u BiH.\nIstaknuto je da dosadašnji nivo investicija iz Kanade nije na zadovoljavajućem nivou kao ni trgovinska razmjera, te da ekonomska diplomatija treba dati svoj doprinos kako bi se situacija popravila u ovim oblastima.\nOd ambasadora se očekuje da uspostavi saradnju sa privrednom komorom Kanade, privrednim strukovnim udruženjima i ostalim relevantnim institucijama kako bi pokušao animirati kanadsku privrednu zajednicu na investiranje u BiH.\nTakođer, se očekuje uspostavljanje kontakata sa bh. dijasporom u Kanadi radi saradnje na ekonomskom planu.


Nemačka inflacija u septembru iznad 4,0%, najviša od 1993. godine\nTanjug 1. oktobra 2021. 10:38\nBERLIN – Inflacija u Nemačkoj je porasla u septembru 4,1 posto na godišnjem nivou, objavio je Federalni zavod za statistiku, Destatis, što je njen najviši nivo u poslednjih skoro 28 godina.\nKako prenosi radio Dojče vele, rast cena energije i uska grla u snabdevanju udruženim snagama već duže vreme guraju potrošačke cene naviše, ali je na uspon inflacije uticaj imalo i januarsko ukidanje mere o privremenom smanjenju poreza na dodatu vrednost (PDV), koja je uvedena prošle godine zbog pandemije.\nRastu inflacije u septembru je najviše doprinelo poskupljenje energije i prehrambenih proizvoda, pokazali su preliminarni podaci Destatisa.\nEkonomisti predviđaju da će potrošačke cene u Nemačkoj nastaviti da rastu u narednim mesecima, pri čemu neki od njih procenjuju da bi stope mogle da dostignu čak i 5,0 procenata.\nBundesbanka je ove nedelje saopštila da će se nemačka inflacija verovatno zadržati iznad 2,0 posto do sredine 2022. godine, premašujući ciljanu stopu Evropske centralne banke (ECB).\nIpak, to ne znači automatski da će najveća evropska ekonomija upasti u vrtlog inflatorne spirale, budući da analitičari aktuelni porast inflacije vide kao privremeni fenomen, usled rasta potražnje za robom kako se globalna ekonomska aktivnost polako vraća u normalu nakon pandemije kovid-19.\nŠefica ECB Kristin Lagard takođe je ocenila da je trenutni trend rasta inflacije iznad cilja banke od 2,0 odsto, posledica privremenih faktora i upozorila da se ne „reaguje preterano“ na visoku inflaciju čiji je uzrok manjak ponude na tržištu, podseća DW.


Milović: Radna grupa ministra Stefanovića bila obaveštena o Lončaru\nBivši šef Uprave kriminalističke policije Srbije Rodoljub Milović izjavio je povodom kritike ministra unutrašnjih poslova Nebojše Stefanovića, da nije podneo prijavu protiv Zlatibora Lončara, jer je na tužilaštvima bilo da nalože tu istragu.\nOn je rekao i da je policijsku radnu grupu ministra Stefanovića obavestio o svojim saznanjima o Lončaru. Milović je za KRIK izjavio da je činjenice koje je naveo u intervjuu za NIN i KRIK, u sudskom postupku izneo svedok-saradnik. “Napominjem da je sudski postupak za ubistvo premijera Đinđića bio uveliko u toku kada smo obavili razgovor sa Zoranom Vukojevićem o čemu je bilo reči u tekstu KRIK-a i NIN-a, te da taj razgovor nije mogao da ima uticaj na sudski postupak, ali je imao značaj u daljem operativnom radu i sagledavanju istine tog, ali i sadašnjeg vremena. O svemu su izveštavane više instance o čemu postoji pisani trag”, kazao je Milović. Naglasio je da je o tome obavestio i policijsku radnu grupu, koju je formirao ministar Stefanović, zatim da je Lončareva supruga Vesna u ime Dragana Dudića, jednog od vodećih ljudi kartela Darka Šarića, kontaktirala sa policijom i zatražila sastanak, a da je Dudića na sastanak dovezao Lončarev kum koji je službenik BIA. “Ministar je tada bio Nebojša Stefanović, pa me čudi da nisu obavljeni ni razgovori sa licima koje sam naveo u cilju provere mojih navoda, a kamoli preduzete zakonom predviđene mere i radnje ukoliko je za to bilo potrebe”, rekao je Milović.\nInače, ministar Stefanović pitao je juče na konferenciji za novinare tokom predstavljanja rezultata rada Vlade Srbije, zašto Milović godinama nije podneo krivičnu prijavu protiv Lončara ako je imao saznanja o njegovim vezama s kriminalcima. A sam ministar Lončar je, odgovarajući na pitanje novinarke KRIK-a kako komentariše izjave Milovića da se njegovo ime pominje i u predmetu “zemunci” i u slučaju “Šarić”, rekao da “istine ne mogu da budu dve” i da insistira da nadležni organi provere te navode. On se pogrdno izrazio o Miloviću, nazivajući ga “mafijašem u pokušaju na alkoholni pogon”. “On je najmoćniji policajac u Srbiji, od koga samo američka služba krije i traži da on ne zna za predmet koji će se raditi o Šariću”, dodao je Lončar koji je optužio i novinare KRIK-a da direktive “dobijaju iz Sarajeva” i da zna “koliko dobijaju za to”.\nPodsetimo, prema Milovićevim rečima, u izjavama svedoka saradnika, na suđenju za ubistvo premijera Zorana Đinđića, pominje se “čuveni doktor Lončar”. “Kupio je stan, a postoji i kupoprodajni ugovor, od supruge Sretka Kalinića (izuzetno uticajan u redovima ‘zemunaca’), a Miladin Suvajdžić – Đura Mutavi (‘zemunac’ i svedok saradnik) po nalogu Dušana Spasojevića mu je obezbedio nameštaj za taj stan”, rekao je Milović. On je naveo i da su “upravo Lončareva supruga Vesna Lončar i kum Miodrag Stojanović, pripadnik BIA, povezani sa slučajem Šarić”. Milović je kazao da je intervju KRIK-u i NIN-u dao zbog neistina koje su objavljene o njemu i da je jula 2013. i februara 2014. godine podnosio molbe za razrešenje dužnosti načelnika UKP-a.\nPremijerka nabrajala uspehe Vlade, novinari pitali o propustimaSkupštinski odbor podržao Milana Marinovića za poverenika


SAOPŠTENJE SA SEDNICE VLADE RS ODRŽANE 9.10.2014. GODINE: UTVRđEN PREDLOG ZAKONA O ZDRAVSTVENOJ DOKUMENTACIJI\nVlada Republike Srbije usvojila je na sednici Predlog zakona o zdravstvenoj dokumentaciji i evidencijama u oblasti zdravstva.\nZakonom se stvaraju uslovi za to da se zdravstvena dokumentacija i evidencije u oblasti zdravstva vode na jedinstven način u zdravstvenim ustanovama, privatnoj praksi i drugom pravnom licu koje obavlja zdravstvenu delatnost u skladu sa zakonom.\nSveobuhvatnost informacija o pacijentima i toku lečenja, koje će na pristupačan način biti na raspolaganju zdravstvenim radnicima i zdravstvenim saradnicima, unaprediće proces lečenja i omogućiti bolji kontakt i veću posvećenost pacijentu.\nRazlozi za donošenje novog zakona uslovljeni su unapređenjem planiranja i efikasnog upravljanja sistemom zdravstvene zaštite, kao i prikupljanje i obrada podataka u vezi sa zdravstvenim stanjem stanovništva u cilju racionalnog korišćenja svih raspoloživih resursa u sistemu zdravstvene zaštite (kadar, oprema i prostor, lekovi i medicinska sredstva, informaciono-komunikacione tehnologije).\nTakođe, sa druge strane, uvođenjem informaciono-komunikacionih tehnologija u praksu sprovođenja zdravstvene zaštite stanovništva racionalizuje se pristup zdravstvenoj zaštiti kako sa aspekta pacijenta, tako i sa aspekta zdravstvenog radnika.


Nova manifestacija organizatora Green Future Festivala – CLUBBING.RS\nNovember 22, 2019 • No Comments •Festivali Green Future Festival\n“Rave u šumi i Serbian Color Festival su prošle godine još činili jednu manifestaciju sa skoro tri hiljade posetilaca, ali smo ove godine doneli odluku da se oprostimo od bacanja boja i da ćemo prvenstveno izaći u susret ljubiteljima tehno muzike u okviru manifestacije Rave u šumi. Ova manifestacija će se održati 20-og juna na bazenima Rekreativnog centra Adica. Green Future Festival je prošle godine trajao tri dana, za razliku od prethodnih, kad je trajao četiri dana, ali je ipak bilo skoro 17 hiljada posetilaca, a to je izvanredan rezultat, zato smo izuzetno zahvalni opštini Ada i Rekreativnom centru Adica, jer su oni kao partneri doprineli realizaciji manifestacije” – izjavio je Tamaš Bicok.\n“Već godinama govorimo o tome da sve više i više mladih odlazi u inostranstvo, u Zapadnu Evropu da uči i radi, šta mi naravno ne možemo da zaustavimo, ali možemo da formiramo nešto što će doprineti tome da se oni sastanu, što će im dati doživljaj koji će uticati i na to će oni isplanirati godišnji odmor, da to bude u periodu kad se održava i Green Future Festival. Veoma smo zahvalni zbog toga što oni misle da je festival ujedno i prilika da oni kvalitetno provedu vreme sa prijteljima, i zbog toga smo se odlučili da organizujemo novu manifestaciju, kad ne treba da se oni prilagode nama, nego ćemo se mi prilagoditi njima, jer ćemo 12-og aprila, na dan Uskrsa održati manifestaciju Green Future Stadium u Sportskoj hali u Senti, na kojoj računamo na oko 3000 posetilaca” – istakao je Atila Tajti.\nOrganizatori su nam dali informaciju da sledeće godine na Green Future Festivalu sigurno nastupaju sledeći izvođači: hip-hop formacija BSW, ByeAlex i grupa Slepp, a od predstavnika drugog žanra Nick Warren i Klaudia Gawlas. Na manifestaciji Green Future Stadium u Senti nastupiće David Temessi i DJ Sesha, i organizatori rade na tome da obezbede i nastup izvođača iz inostranstva. 100 kombinovanih ulaznica za Green Future Festival i manifestaciju Rave u šumi su dostupne u poslastičarnici Almaši od danas po ceni od 2500 dinara, uskoro počinje i Božićna akcija Green Future Festivala, a za žurku u Senti će karte biti u prodaji sledeće godine.\nTags: Adica u Adi, BSW, ByeAlex i grupa Slepp, David Temessi i DJ Sesha, Green Future Festival, Nick Warren i Klaudia Gawlas


SZO misija ide u Vuhan da istražuje izvor zaraze – Portal Danilovgrad\nSZO misija ide…\nMeđunarodna misija koju vodi Svjetska zdravstvena organizacija (SZO) otići će u kineski Vuhan u prvoj sedmici januara kako bi istražila izvor koronavirusa, javlja Rojters.\nKina je zvanično objavila prvi slučaj koronavirusa 31. decembra prošle godine i odmah zatvorila pijacu u Vuhanu, za koju mnogi vjeruju da je izvor zaraze, podsjeća agencija.\nMinistri zdravlja brojnih zemalja pozvali su SZO da identifikuje izvor virusa i na koji način je prešao sa slijepog miša na čoveka.\nSjedinjene Američke Države, koje su optužile Kinu da je sakrila izvještaj o počecima koronavirusa, pozvale su na „transparentnost“ prilikom istrage SZO i kritikovale Kinu, jer je prvo svojim naučnicima dala mogućnost da urade preliminarnu istragu.\nKineski državni mediji tvrdili su da je Kovid-19 postojao u inostranstvu prije nego što je otkriven u Vuhanu, navodeći prisustvo virusa na zamrznutim pakovanjima hrane, a neki naučni časopisi su tvrdili da je Kovid-19 kružio Evropom prošle godine.


objavio sandzaklive 16. Juna 2022., 17:10\nDojava o postavljenoj bombi jutros je elektronski stigla i zaposlenima u Osnovnoj školi “12. decembar” u Sjenici, a u toku je evakuacija učenika i zaposlenih, saznaje portal Free media.\nPrema riječima zaposlenih u ovoj obrazovnoj ustanovi, dojavu o postavljenoj bombi dobilo je još nekoliko organizacija u toj opštini, a o svemu su obavještene nadležne institucije. U Ministarstvu prosvete kažu da direktori škola znaju proceduru, te da postoji plan evakuacije, propisan aktom ustanove i zna se koje odeljenje, odnosno koja grupa sa kojom izlazi, gdje se sakupljaju u dvorištu. Osim u Sjenici, ranije jutros istu dojavu dobile su gotovo sve osnovne škole i u Novom Pazaru, gdje još uvek traju kontradiverzioni pregled objekata.\nPodsjećamo, početkom mjeseca lažnu dojavu o bombi elektronskim putem dobila je Osnovna škola “Bratstvo” iz Novog Pazara, a poslednjih mjesec dana u Srbiji i regionu bilo je brojnih dojava o postavljenoj eksplozivnoj napravi u obrazovnim i javnim objektima.\nSandžak: Vuk zaklao sedamnaest ovaca Šahinu R.HronikaPrije nekoliko dana, na planini Lađevac u Kožarevom Polju, vuk je zaklao 10 ovaca i sedam jagnjadi vlasnika Šahina Rastodera. Ovce su se nalazile u to…\nSandžak / Nožem prvo napao brata a onda i policajce…HronikaDržavna tužiteljka Osnovnog državnog tužilaštva u Bijelom Polju Jelena Vučetić je, nakon saslušanja, odredila zadržavanje u trajanju do 72 časa osumnj…


Zemljores u Italiji: Za sada bez žrtava\nOsvježeno 30. oktobar/listopad, 2016.\nEvakulisani pacijenti iz bolnice u gradu Rieti\nZasad nije zabeležena nijedna žrtva snažnog zemljotresa koji se u nedelju u 7,40 časova dogodio u centralnoj Italiji, ali je nekoliko ljudi povređeno, od kojih jedna osoba teže, izjavio je šef italijanske Službe civilne zaštite Fabricio Kurčo.\n"Nije prijavljen nijedan smrtni slučaj, ali je jedan broj ljudi povređen", rekao je on na konferenciji za štampu, dodajući da je samo jedna osoba u težem stanju, preneo je Rojters.\nKurčo je naveo da Služba koristi helikoptere kako bi prebacila povređene u bolnice i da bi procenila štetu od zemljotresa.\nOn je izneo podatak da je poslednjih dana 1.300 ljudi sa pogođenog područja evakuisano na italijansku obalu posle dva zemljotresa koja su se dogodila u sredu i dodao da će evakuacija biti nastavljena.\nSpasilačke službe užurbano pretražuju ruševine zgrada koje su se srušile u najnovijem snažnom zemljotresu koji je pogodio centralni deo Italije, u pokušaju da pronađu eventualne žrtve ili povređene.\nDirektor italijanske Službe za civilnu zaštitu u regionu Marke, Čezare Spuri, izjavio je da raspolaže informacijama da su u mnogim gradovima na području pogođenom zemljotresom srušene pojedine zgrade, prenela je agencija AP.\nNajveća šteta je zabeležena u gradu Norča, poznatom po svom benediktinskom manastiru.\nSvedoci navode da se katedrala Sv. Benedikta iz 14. veka, na jednom od glavnih trgova u Norči, urušila u jutrošnjem zemljotresu pa je samo fasada ostala u jednom komadu.\nMediji su zabeležili da su sveštenici stali na trg ispred ruševina katedrale i da su se molili.\nPotres koji se dogodio u nedelju ujutru osetio se i na severu i jugu Italije, kao i u susednim državama Hrvatskoj, Sloveniji i Bosni i Hercegovini. Nešto blaži zemljotres, od 6,4 stepeni po Rihteru, potresao je isto područje kod Peruđe i u sredu, a osetio se čak i u Rimu.\nPre dva meseca je zemljotres na istom području sravnio sa zemljom nekoliko manjih gradova, pri čemu je poginulo gotovo 300 ljudi.


Beograd -- Miroljub Labus kaže da treba čekati formalnu odluku Brisela, ali da nema najava da pregovori neće početi 10. oktobra. Potpredsednik Vlade Srbije kaže da je Srbija spremna za pregovore o stabilizaciji i pridruženju sa Evropskom unijom, koji bi trebalo da počnu 10.\nSporazum sa EU do polovine 2006.\nBrisel -- Cilj SCG je da ove jeseni počne, a do juna 2006. uspešno završi pregovore o sporazumu o pridruživanju sa EU, kaže Rasim Ljajić. Ljajić je, u izlaganju u briselskom sedištu fondacije "Konrad Adenauer", istakao da su vlasti u Beogradu rešene da do decembra reše i pitanje četiri preostala ...\nInvestitori: SCG bolja od Slovenije\nLjubljana -- SCG je na lestvici ugodnosti poslovne klime zauzela 45. mesto, dok je Slovenija tek 63. Pozivajući se na najnoviji izveštaj Svetske banke "Doing Business 2006", slovenački list "Finance" piše da se Slovenija po ugodnosti poslovne klime uvrstila tek na 63.mesto, kao i da je ove godine ...\nPregovori sa EU za mesec dana\nOna očekuje da će EU sa SCG pregovore o SPP započeti u oktobru jer su nedavno šefovi diplomatije zemalja EU pokazali da 'shvataju važnost započinjanja pregovora', ali ističe da moramo da ispunimo sve vidove saradnje sa Tribunalom koje zahteva međunarodna zajednica.\nProblemi SCG na "Šengenskom putu"\nBeograd -- Ambasador SCG u Parizu Predrag Simić je izjavio da će uskoro biti potpisani sporazumi kojima će se rešiti problem readmisije. Simić je za B92 rekao da se SCG našla na spisku zemalja prema kojima su francuske vlasti najavile pooštravanje viznog režima zbog toga što još nije potpisan ...\n"Oštriji vizni režim loš znak"\nBeograd -- Potpredsednica Evropskog pokreta u Srbiji Jelica Minić kaže da je najava francuskih vlasti o viznom režimu očekivana. "Najava vlasti Francuske da će pooštriti vizni režim za državljane Srbije i Crne Gore je očekivan potez jer su granice naše zemlje poroznije nego što to odgovara ...\nSCG među 12 vodećih u reformama\nVašington, Beograd -- SCG prošle godine od svih zemalja sveta ostvarila najveće reforme koje olakšavaju poslovne aktivnosti, objavljuje Svetska banka. Od 10 oblasti koje izveštaj obrađuje, Srbija i Crna Gora je naspredak ostvarila u osam.


Crveni krst i DCP obezbedili deci besplatan boravak na moru – Info LIGA\nCrveni krst i DCP obezbedili deci besplatan boravak na moru\nGrupa od osmoro dece i mladih osoba sa invaliditetom,uz tri vaspitača, provela su deset dana na moru. Ovo im je finansijski omogućio Crveni krst Srbije i SDC kao deo programa “ Pomoć deci i mladim osobama sa invaliditetom“ koji realizuje Crveni krst Ivanjice u saradnji sa Društvom za cerebralnu i dečiju paralozu.\nPo rečima Dušana Radosavljevića, koji je kao vaspitač pratio decu, utisci korisnika i roditelja su fenomenalni.\nKorisnici su imali priliku da se tokom boravka u odmaralištu druže sa drugarima iz 26 gradova Srbije I da prisustvuju edukativnom, sportskom i zabavnom programu, koji su volonteri Crvenog krsta upriličili za njih. Pored toga svi korisnicu su imali mogućnost da nauče da plivaju uz pomoć instruktora Crvenog krsta i vaspitača.\nIvanjičani su iz Baošića poneli i brojna priznanja iz takmičarskog dela u različitim oblastima zabavnog sadržaja. Nikola Mirković i Dragana Tomoć osvojili su zlatne medalje, dok je Nikola Mirković nosilac i priznanja za dva druga mesta.\nNext story “Jelena San Bukovica“ pobednici memorijalnog turnira “Ratomir Raćo Nikolić“\nPrevious story ARLEMM – Umetnički karavan u centru Ivanjice


Svetski dan borbe protiv tuberkuloze - 24. mart 2013. - ZZJZ Leskovac\n24.03.2013 by zzjzadmin\nProcenjeno je da se u svetu svake godine javlja oko 8,5 miliona novih slučajeva i da oko 2 miliona ljudi umire od tuberkuloze. Od svih slučajeva zabeleženih u Evropskom regionu 80% se nalazi u zemljama bivšeg Sovjetskog Saveza i Rumuniji. Srbija je zemlja sa srednjom stopom i idemo ka tome da uskoro budemo zemlja sa niskom stopom oboljevanja od tuberkuloze. U različitim delovima naše zemlje različite su stope oboljevanja i umiranja, a cilj zdravstvene službe je da se one ujed Svetski dan borbe protiv tuberkuloze pruža mogućnost da se podigne svest o TBC kao i da se podrže napori koji se čine širom sveta u kontroli tuberkuloze.\nPoslednjih pet godina Srbija ima najnižu stopu obolelih od TBC u Evropi i najveću stopu izlečenih, a posebno od najtežeg oblika – multirezistentne tuberkuloze. Broj obolelih od tuberkuloze u Srbiji se generalno smanjuje tokom poslednjih sedam godina zahvaljujući projektima kontrole tuberkuloze koji se sprovode uz finansijsku pomoć Globalnog fonda za borbu protiv side, malarije i tuberkuloze koji će trajati do 2015. godine, sa ciljem daljeg smanjenja broja obolelih i unapređenja lečenja ove bolesti.\nBorba da se zaustavi tuberkuloza će biti uspešna samo ako lokalni, državni, nacionalni i međunarodni partneri iz svih sektora u društvu udruže resurse i sarađuju na pronalaženju rešenja.\nDanašnja deca treba da očekuju da vide svet u kome nema obolelih od TBC. Žene i muškarci treba da očekuju da vide svet u kome niko ne umire od tuberkuloze.\nProučavajući pojavu tuberkuloze, u vremenu epidemija širokih razmera, veoma brzo je zapažena povezanost oboljevanja sa socijalno-ekonomskim uslovima i uopšte načinom života ljudi, i tuberkuloza je jedna od prvih bolesti koja je na osnovu toga svrstana u grupu socijalno-medicinskih, iako je zarazna bolest. U našem vremenu prognoza lečenja može biti dobra, ali ne treba zaboraviti da je tuberkuloza nekada imala visoku smrtnost, a i danas ima u slučaju razvoja multirezistentnog oblika (40%). Prema podacima SZO tuberkuloza je danas globalna opasnost i smatra se da je u stanovništvu ima više nego ikada pre. Trenutno je jedna trećina svetske populacije zaražena (inficirana) bacilom tuberkuloze. Zbog čega je to tako? Život savremenog čoveka opterećuju brojni rizici za zdravlje, pogotovo u gradovima, i njihovim delovanjem slabi zdravstveni kapacitet i dobar imunološki odgovor osobe. Neke “nove“ zarazne bolesti, SIDA pre svih, nepravilan način ishrane, duvan, alkohol, droge, hronične bolesti, rastuće siromaštvo i raslojavanje svuda u svetu predstavljaju najvažnije razloge zbog kojih se tuberkuloza vratila kada smo verovali (tokom druge polovine 20. veka) da smo je pobedili.\nU malom zaključku treba obavezno dodati i sledeće: mogućnost da neguje način života u korist svog zdravlja stoji na raspolaganju svakoj osobi – uz dovoljno znanja, želje i malo truda – i još da se ta mogućnost se nalazi u ličnoj svesti i savesti. Bolja socijalno-ekonomska situacija i solidno obrazovanje mogu povećati, popraviti kvalitet života i svakako smanjiti verovatnoću oboljevanja od bolesti, pa i onda kada se radi o zaraznim bolestima. Ovo je jednostavan način da svi zajedno budemo u pokretu pro-tiv tuberkuloze, i podrazumeva se u pokretu za zdravlje.\nNapredak u globalnoj borbi protiv tuberkuloze ne može da čeka!


Šešelj u Savetu Evrope: Srbi će preživeti i mafijaški režim Mila Đukanovića! | Srpska radikalna stranka\nŠešelj u Savetu Evrope: Srbi će preživeti i mafijaški režim Mila Đukanovića!\nStrazbur – Završnog dana letnjeg zasedanja Parlamentarne skupštine Saveta Evrope zamenik predsednika Srpske radikalne stranke Aleksandar Šešelj ukazao je na težak položaj Srba i srpske zajednice pod mafijaškim režimom Mila Đukanovića.\n„Što se tiče sadašnje situacije u Crnoj Gori, moram da vas obavestim da režim Mila Đukanovića radi sve što je u njegovoj moći da ukine srpsku zajednicu koja živi u Crnoj Gori. Od referenduma u Crnoj Gori 2006. godine, koji je pokrao, Srbi u Crnoj Gori su građani drugog reda. Ne mogu da se zaposle u javnom sektoru i pod jakim su pritiskom da se izjasne kao Crnogorci. Više od 30 odsto stanovništva na poslednjem popisu izjasnilo se kao Srbi, a ipak po Ustavu Crne Gore Srbi nemaju čak ni status nacionalne manjine, koji Albanci, Hrvati, Bošnjaci i svi ostali u njoj imaju. U cilju stvaranja atmosfere straha, nekoliko Srba, a među njima i dva poslanika, osuđeno je na lažnim optužbama za pokušaj državnog udara, koji je vlast režirala na sam dan izbora,“ rekao je Aleksandar Šešelj i dodao:\n„Poslednje aktivnosti crnogorske vlade i usvajanje takozvanog Zakona o verskim zajednicama, pokušaj je da se nacionalizuje imovina Srpske pravoslavne crkve u Crnoj Gori. Ova crkva postoji u Crnoj Gori već 800 godina, većinu tog vremena kao jedina ili kao najveća religijska zajednica u Crnoj Gori. Neki manastiri i crkve SPC su vekovima stari, i po novom zakonu, administrativnim putem, sve nekretnine bez dokumenata o vlasništvu koje su sagrađene pre 1918. biće nacionalizovane. Da li neko može da zamisli da Francuska država nacionalizuje katedralu Notr Dam i oduzme je katoličkoj crkvi, ili pak Vestminstersku opatiju? To je nezamislivo, ali je nažalost to tužna istina u Crnoj Gori.\nTokom ovih 13 godina nezavisnosti Crne Gore, Milo Đukanović, koji je u kontinuitetu na vlasti već 30 godina, je napravio sebi državu, napravio sebi naciju, i sada hoće da napravi sebi i crkvu, i to sve na štetu srpskog naroda. Milo Đukanović je blisko povezan sa mafijom, optužen je za šverc cigareta od strane italijanskog tužioca u Bariju, ali nikada mu se nije sudilo zbog diplomatskog imuniteta.\nSav srpski narod smatra ga kriminalcem i najvećim izdajnikom u poslednjih sto godina.\nSrpski narod je preživeo skoro 500 godina turske okupacije, preživeo je austrijsku okupaciju, preživeo je Prvi svetski rat, preživeo je genocid u Drugom svetskom ratu, preživeće i Mila Đukanovića“, naglasio je Šešelj.


Rebalansom budžeta do deblokade opštinskih računa – Bankar.me\n3 weeks ago CRNA GORA, MAKRO, SVE VIJESTI Leave a comment\nBudvanski Sekretarijat za finansije, po nalogu Nikole Divanovića, kojeg je nova odbornička većina imenovala za predsjednika Opštine, sprema rebalans opštinskog budžeta kako bi se ubacila stavka da se Opština može zadužiti do 30 miliona eura zbog kako je Divanović obrazložio posljedica pandemije koronavirusa i smanjenja priliva. “Vijesti imaju uvid u dopis Divanovića Sekretarijatu za finansije.\n“Vijestima” je nezvanično potvrđeno da će zaduženje, koje bi bilo uz Vladinu garanciju, poslužiti da se deblokiraju računi Opštine nakon što je Privredni sud po nalogu Ministarstva finansija blokirao račune za sumu koja je krajem prošle godine iz državnog budžeta isplaćena njemačko-austrijskoj kompaniji WTE/ EVN po osnovu aktivirane garancije koju je država dala Opštini za kredit za izgradnju postrojenja za prečišćavanje otpadnih voda u prijestonici turizma.\nPrivredni sud je 27. maja donio privremenu mjeru kojom se Opštini Budva zabranjuje da koristi novac sa računa dok Vladi ne vrati 29,3 miliona eura po osnovu garancije. Vlada je utvrdila 4. juna predlog rebalansa budžeta, u kome je planirala garanciju za kreditno zaduženje Opštine, a u tom trenutku je gradonačelnik Budve bio Marko Carević (DF).\nPrivremena mjera donijeta je nekoliko dana uoči sjednice lokalnog parlamenta koju je incirala nova odbornička većina iz redova DPS, SD, Crnogorska i nezavisni odbornik Stevan Džaković, za razrješenje Carevića i predsjednika Skupštine opštine Krsta Radovića. Time je cijela situacija politizovana,uprkos objašnjenima iz Vlade i suda da takve odluke nijesu bile politički motivisane.\nDivanović je u četvrtak imao sastanak sa potpredsjednikom Vlade za ekonomsku politiku Milutinom Simovićem i ministrom finansija Darkom Radunovićem na kome su se, kako je saopšteno nakon sastanka, saglasili da je hitna finansijska konsolidacija Opštine osnovni preduslov njenog daljeg razvoja i funkcionisanja.\nVlada, potvrđujući više puta iskazanu principijelnost prema svakoj lokalnoj samoupravi, bez obzira na to ko je na vlasti, iskazuje spremnost da izda novu garanciju za finansijski aranžman koji bi značio oporavak javnih finansija Opštine Budva i rješavanje ovog problema, navode se u saopštenju Simovićev stav.\nSimović je ocijenio da “potrebu da Vlada i Opština Budva što prije prevaziđu naslijeđene izazove pojačava i činjenica da je ovogodišnja turistička sezona u cijelom svijetu pogođena pandemijom koronavirusa.\n“Svjedoci smo teške situacije u turizmu ovoga ljeta širom svijeta. Zato su nam dragocjeni svaki dan turističke sezone, svaki turista, svaki turistički kapacitet i svako radno mjesto u turizmu. Zbog toga ulažemo sve napore da obezbijedimo uslove za nesmetano funkcionisanje lokalne samouprave”, kazao je Simović.\nBudva nije jedina opština koja se suočava sa finansijskim problemima zbog aktulene ekonomske krize izazvane pandemijom koronavirusa, već su sve opštine u istoj situaciji.\nPOJMOVIBudva budvanska opština rebalans budzeta\nSljedeći PDV neće biti smanjen svim ugostiteljima


DODIK ČESTITAO LUKAŠENKU: Radujem se nastavku saradnje sa Vama | Novosti.RS\n- Velika mi je čast i zadovoljstvo da Vam uputim najsrdačnije čestitke. Radujem se nastavku saradnje sa Vama na bilateralnom i multilateralnom planu i uveren sam da ćemo i u budućnosti raditi na jačanju prijateljskih i bratskih odnosa naših naroda na svim poljima - istakao je Dodik.\nUz iskrene želje za dobro zdravlje i ličnu sreću predsjednika Bjelorusije i njegove porodice, kao i za blagostanje bratskog beloruskog naroda, srpski član Predsjedništva uputio je izraze dubokog poštovanja, saopšteno je iz kabineta srpskog člana Predsjedništva BiH.\nCentralna izborna komisija, pozivajući se na preliminarne rezultate glasanja, saopštila je danas da je predsednik Belorusije Aleksandar Lukašenko ponovo izabran na ovu funkciju sa 80 odsto osvojenih glasova.\nMilorad Dodik Republika Srpska RS Aleksandar Lukašenko Belorusija


Рубрика: Политика, Актуелно, Свет Аутор: Преузето пута прочитано Датум: 8.12.2007 Одштампај\nPosle Putinovog nastupa u Petrogradu, Minhenu i u Hajligendamu, predsednik SAD Buš je u Tirani u Albaniji javno saopštio da se pre ili kasnije mora reći: „Što je dovoljno, dovoljno je. Kosovo je nezavisno.“ Posle toga bilo je jasno da je celovitost Srbije jedno od najpominjanijih spornih pitanja između SAD i Rusije.\nRuske ocene o Balkanu: na Kosovu i Metohiji napregnuta situacija; posebnu pažnju traži situacija u Makedoniji; politička stabilnost u BiH nije postignuta; rešavanje traži i pitanje obnavljanja višenacionalnog sastava stanovništva u Hrvatskoj…\nPo zapažanju ruskih hroničara, Moskva se drži sledećih principa: bezuslovno poštovanje nepovredivosti granica, poštovanje suvereniteta i teritorijalnog integriteta država, obezbeđenje prava manjinama po najvišim međunarodnim standardima, odbacivanje upotrebe sile za ostvarenje političkih ciljeva…\nRuski ambasador u Beogradu u jednom intervjuu na pitanje koji je interes Rusije na Balkanu, odgovara ovako: „Otkriću vam tajnu. Naš interes je stabilan i prosperitetan Balkan… Pokušaj menjanja granica na Balkanu smatramo veoma opasnom avanturom, i uopšte ne mislimo da to može da ide u prilog našim interesima. Sada su vam poznate sve naše diplomatske tajne na Balkanu…“\nU bližnjem zarubežju ne samo da su vidljive tendencije kidanja veza s Rusijom već je vidljiva i proizvodnja tenzije. Prvi češki demokratski predsednik Havel izjavljuje da je Rusija glavna opasnost za Evropu, iz Ukrajine dolazi inicijativa narandžastih da se takozvani gladomor, velika glad 1932-33. proglasi za genocid protiv ukrajinskog naroda, što podržavaju Češka i Rumunija, a ne kao nesreća koja je zahvatila veći deo SSSR, što tvrdi ruska štampa. Estonija je optuživala ruske hakere da su srušili tamošnji informativni sistem, Litvanija se žalila na ruske pretnje isključivanjem gasa, bili su sporovi sa Ukrajinom oko cene gasa, Gruzija se žalila zbog ruskog bojkota njenih vina, a Poljska zbog mesa…\nU Rusiji postoji očita bojazan da približavanje NATO-a njenim granicama može tamo da proizvede jugoslovenski scenario. Odnosi između NATO-a i Rusije su prilično komplikovani. Godine 1999, za vreme bombardovanja SRJ, ti odnosi su demonstrativno prekinuti, a kasnije su se lagano obnavljali. Ipak, treba imati u vidu da deluje Savet Rusija – NATO, a u okviru njega 15 radnih i stručnih grupa eksperata. Uzajamno delovanje Rusije i NATO-a uglavnom je usmereno na borbu protiv terorizma. Rusija učestvuje u operaciji „Aktivni napori“ na Sredozemnom moru (sprečavanje švercovanja materijala koje bi mogli da upotrebe teroristi), a postoji i zajedničko patroliranje vojnim brodovima u Crnom moru.\nEU: Zato što se ovde simplifikovano postavlja dilema: ako Rusija Srbiju zbog Kosova podržava, da li to znači da će srpski put u Evropu pre ili posle biti zaprečen.\nOštre Putinove reči u Minhenu na račun samovolje SAD probudile su u zapadnoj štampi prilično veliku dozu netrpeljivosti. Britanski istoričar Maks Hastings opisao je Putina kao Staljinovog duhovnog naslednika u članku: „Hoćemo li opet ratovati s Rusijom u ovom veku?“, mada je američki državni sekretar za odbranu Robert Gejts brzo rekao da je jedan hladni rat dovoljan, a Putin, da ne želi da ulazi u konfrontaciju već u dijalog.\nDok se neki Evropljani ljute, Velika Britanija, koja gazi po aferi Lugovoj, poručuje da oko Kosova Rusiji „treba pokazati zube“. (Pa makar oni za odmazdu priznali nezavisnost Škotske.)\n… Ili preispitivanje funkcionisanja pojedinih institucija. Na primer, Lavrov izjavljuje da OEBS dozvoljava sebi koncentraciju celokupne pažnje na kontrolu razvoja demokratije i situaciju u oblasti ljudskih prava u zemljama bivšeg Sovjetskog Saveza, a oblasti bezbednosti i ekonomije praktično su predate zaboravu, mada je i to utemeljeno u Helsinškom protokolu kada je osnivana ova organizacija.\nEKONOMIJA: Po procenama nekih ekonomista, rusko tržište bi iduće godine po obimu moglo da prestigne nemačko. Srpski privrednici ne samo da su izgubili raniji uticaj na tom tržištu već se sporo vraćaju na njega. Prilično je rašireno uverenje da mogućnosti koje pruža Sporazum o slobodnoj trgovini s Rusijom nisu adekvatno iskorišćene. Zbog uvoza energenata iz Rusije i zbog toga što su srpska preduzeća izgubila rusko tržište, trgovinski deficit s Rusijom je velik.\nAPELI: Sve u svemu, izgleda da je Putin u srpskom političkom miljeu postao poželjna karta. Širi se slika o tome da je on rusko postkomunističko društvo slično srpskom uspeo da izvuče iz krize, da suzbija haos kriminalizovanog i korumpiranog društva kojim dominira mala grupa moćnih oligarha, a da je Rusija, koja je od svetske sile početkom devedesetih postala zemlja trećeg sveta sa nuklearnim naoružanjem, pod njegovim rukovodstvom zaustavila procese slabljenja i državne dezintegracije – i da ponovo pokazuje osećaj za slične probleme na Balkanu.\nNa protestima u Kosovskoj Mitrovici isticani su napisi „Rusijo pomozi“.\nRadikali su pokušavali da dokažu da ih patriotizam i nezavisna spoljna politika čine bliskim putinovskoj politici, i da je to njihova ekskluzivnost za razliku od „NATO partija“. Nekoliko puta su u Skupštini predlagali da se donese rezolucija o zahvalnosti Rusiji. U raspravi s njima, tokom završne krize oko izbora vlade maja 2007, demokrate su poručivale radikalima da Srbija, uz sve uvažavanje Rusije, ne treba da postane ruska gubernija.\nIzrazito evroentuzijastična, s najjačim porukama o tome da Srbija treba da uđe u Evropsku uniju, Tadićeva Demokratska stranka je pre toga u dužem periodu ipak naznačavala da njena politika obuhvata „i Istok i Zapad“. Tadićeva predizborna kampanja uključivala je i posetu Rusiji.\nNedavno, u danu za poslanička pitanja demokratski potpredsednik vlade Đelić uleteo je u polemiku s radikalima kada je u jednom odgovoru počeo da nabraja ko sve iz Putinove ekipe podržava Tadićevu pobedu na predsedničkim izborima. Radikal Tomislav Nikolić je na to izjavio da će ruskog ambasadora pitati da li je to tačno.\nKomentarišući izjavu opunomoćenog predstavnika predsednika Rusije za Centralni federalni okrug Georgija Poltavčenka da će sledeći put u Beograd doputovati kako bi mu čestitao pobedu na predsedničkim izborima, Tadić je rekao da je reč o prijateljskoj, kolokvijalnoj poruci kakve i srpski političari često upućuju kolegama u svetu, a nikako pokušaj mešanja u unutrašnje stvari Srbije; da je Rusija isuviše velika zemlja da bi se na takav način mešala u izbore u Srbiji ili bilo kojoj drugoj zemlji; da je to, ipak, dobro jer pokazuje da imamo prijatelje svuda u svetu, ali da će o predsedničkim izborima i o tome ko će biti predsednik ove zemlje, kao i kada su u pitanju poslanici, odlučivati samo građani Srbije, a ne Amerika, niti Rusija niti Evropa.\nMilan Milošević za Vreme\n« « Претходне вести: Da je Kenedi poživeo\nНаредне вести: Francuska, Britanija, Nemačka i Italija traže nezavisnost Kosmeta » »


Nedovršen posao izazvao nemir na sjeveru zemlje Žurnal - Jedina slobodna teritorija\nObjavljeno: 02.03.2021. u 16:17h\nOsamostaljivanje kosovskog Operatora sistema transmisije i tržišta električnom energijom od Elektromreže Srbije dogovoreno je u pregovorima pod vođstvom tadašnje evropske komesarke Ketrin Ešton i bilo je jedna od tačaka Briselskog sporazuma koji su 2013. potpisali premijeri Ivica Dačić i Hašim Tači. U tom trenutku pitanje snabdevanja strujom postalo je tehničko, ali se i vrlo brzo vratilo na teren politike\nPišu: G. Vlaović / M. N. Stevanović (danas.rs)\n- Prema Briselskom energetskom sporazumu, obe strane su se složile da osnuju takvu kompaniju u skladu sa kosovskim pravnim i regulatornim okvirom. Navodi se i da će nova kompanija vršiti snabdevanje električnom energijom i da može da pruža usluge distribucije (kao što su naplata, prikupljanje, održavanje i fizičko povezivanje novih korisnika) u četiri opštine na severu sa srpskom većinom i biće u mogućnosti da kupuje i prodaje energiju na otvorenom tružištu. Srbija koja se do sada opirala planu primene Energetskog sporazuma i zbog potraživanja u trafostanici Valač i Gazivoda, dobila je još jedan problem: odbijanje da osnuje sopstvenu distribuciju. Zvaničnici srpske vlade više puta su rekli i da čekaju uspostavljanje Asocijacije opština sa srpskom većinom, što je takođe deo dogovora iz Brisela - kaže Lazarević.\n- Na terenu, struja više ne stiže iz Srbije, taj kanal je zatvoren. Ima je ali su prekidi češći nego ranije. Zbog čega, ne znamo. Pokušali smo da više saznamo od direktora kancelarije za KiM, ali je i on izbegavao konkretan odgovor, samo je tvrdio da građani neće ostati bez napajanja. Računi još ne stižu ali se očekuju vrlo brzo - kaže Lazarević.\n- Kosovo iz svoje proizvodnje nema dovoljno energije, najvećim delom se dobija iz termoelektrana Obilić kod Prištine, koje su jako stare i neefikasne, često ispladaju iz sistema i nisu u pogonu. Pri tom i ugalj je jako lošeg kvaliteta, tako da rade vrlo otežano. Generalno, upućen je na uvoz struje, nabavlja je na tenderima, u pregovaranju, od svih aktivnih trgovaca u regionu ili na aukcijama. To je otvoreno tržište na kome je jedini kriterijum cena i eventualno načini plaćanja. Ali, ono što ometa funkcionisanje je što elektroenergetska granica između Kosova i Srbije još nije uspostavljena - kaže Nedić i dodaje da one postoje sa Crnom Gorom, Severnom Makedonijom i Albanijom i da su na njima sve firme koje trguju strujom iz regiona.\nIako srpski zvaničnici smatraju da je tačka Vašingtonskog sporazuma koja se odnosi na pravo korišćenja veštačkog jezera Gazivode benefit za Srbiju, iz njene formulacije se pak ne može uočiti na čemu se to uverenje realno zasniva. Svojevremeno su provladini mediji tumačili da ta tačka predviđa da će Srbija dobiti pravo na hidropotencijale Gazivoda kao i na deo profita koje ostvaruje preduzeće za snabdevanje vodom pod kontrolom Prištine. Međutim, u sadržaju sporazuma se to decidno ne navodi, piše samo da će se „obe strane složiti da sarađuju sa Ministarstvom energetike SAD i drugim odgovarajućim pravnim licima američke vlade na studiji izvodljivosti za potrebe deljenja jezera Gazivode kao pouzdanog snabdevanja vodom i energijom“. Dakle, nigde ne piše da će Srbija imati pravo na deo profita koji ostvaruje Vodoprivredno preduzeće „Ibar - Lepenac“ pod ingerencijom Prištine. Kada je reč o „pouzdanom snabdevanju vodom i energijom“ takođe nije jasno naglašeno šta bi to konkretno trebalo da znači. Pojedine opštine sa većinskim srpskim življem na severu Kosova već se snabdevaju pijaćom vodom iz Gazivoda a sve dobijaju struju iz istoimene hidroelektrane.\n- Uverena sam da se ide u pravcu dogovora koji će omogućiti zajedničko korišćenja jezera Gazivode što bi obezbedilo i nesmetano finansiranje Javnog preduzeća “Ibar” koje upravlja hidrocentralom “Gazivode” i održava branu. Jedine prihode koje to preduzeće ostvaruje su ona koja obezbeđuje Beograd ali istovremeno nema mogućnost da inkasira zaradu od održavanja sistema koji služi za vodosnabdevanje između ostalog i Prištine – objašnjava naša sagovornica.\nJasno je da podeljena preduzeća nisu koncipirana da funkcionišu kao odvojeni sistemi, i da bi normalno mogla da rade potrebna su ogromna ulaganja, u onom iznosu koliko je izgubljeno odvajanjem onog drugog dela. Jedino ekonomski održivo rešenje je objedinjavanje po modelu koji je pretpostavljen za Gazivode - međunarodna uprava, potom privatizacija. Bilo je predloga da se Trepča organizuje kao jedinstven sistem po principu holdinga, što bi obezbedilo uspešnije poslovanje, ali srpski deo ne pristaje na upravu koju bi postavila Priština jer se plaše za radna mesta srpskih radnika. Takav potez ometa i činjenica da je Srbija imala značajna ulaganja u Sever, što priznaje i albanska strana. Zato Milica Andrić Rakić, dopisnica Dojče vele iz Zubinog Potoka sa severa Kosova ne veruje da bi u ovom trenutku moglo da dođe do centralizovanog upravljanja Trepčom, odnosno da Sever dođe pod ingerenciju Prištine.\n- Pitanje Trepče u ovom trenutku nije u fokusu kao Gazivode. Ne verujem u mogućnost da Priština preuzme upravljanje, poslovodstvo Trepče Sever ne prihvata takvu mogućnost a država Srbija se poziva na vlasništvo nad rudnikom. Takođe u slučaju da srpski deo preduzeća dođe pod ingerenciju Prištine postoji bojazan od mogućnosti privatizacije što bi ugrozilo egzistenciju zaposlenih u Trepči Sever - kaže ona.\n- Iako se Srbija poziva na vlasništvo, faktičko stanje je takvo da je Priština u mogućnosti da na silu preuzme to preduzeće. Veruje se da će sa Zapada Srbiji najverovatnije u jednom trenutku stići singal: Ako želite da Beograd zadrži kontrolu nad Trepčom Sever, moraćete da priznate nezavisnost Kosova. To je razlog što se pitanje Trepče ne rešava već u ovom trenutku zajedno sa Gazivodama - navodi Pavlović.\nOmiljeni dobavljač Vlade RS\nFirma Dineco ponovo nabavlja namještaj za javna preduzeća\nNakon optužnice za direktore Zavoda Pazarić\nNAKON OTKAZA 13 ANESTEZIOLOGA\nSmije li Federalna vlada smijeniti menadžment KCUS-a?


AP: Pjongjang nezadovoljan posetom Đipinga Seulu\nNiz severnokorejskih proba raketa ovih dana, od kojih je poslednje testiranje bilo jutros, jasno je pokazao nezadovoljstvo Pjongjanga povodom posete kineskog predsednika Seulu, ocenjuje agencija Asošiejted Pres (AP).\nSi Đinping će u okviru svoje prve posete Korejskom poluostrvu od kako je predsednik Kine, najpre posetiti Seul, a ne Pjongjang, što žnači da je najbolji prijatelj Severne Koreje odbacio tu zemlju u korist njenog najgoreg neprijatelja - Južne Koreje, navodi AP.\nSijeva odluka da se u četvrtak u Seulu sastane s predsednicom Južne Koreje, Park Geun Hje, pre no ode u Pjongjangu i sastane se s vođom Severne Koreje, mladim Kim DŽong Unom, predstavlja prekid dosadašnje prakse.\nTa praksa, koja je postojala otkako su Peking i Seul 1992. godine poboljšali diplomatske veze, bila je da predsednik Kine najpre ide u posetu Pjongjangu.\nPoseta kineskog predsednika Seulu ističe interes Pekinga da neguje ekonomske veze sa Seulom, dok istovremeno Pjongjangu šalje poruku povodom njegovog destabilišuće politike u vezi sa nuklearnim oružjem, navodi AP.\nMoguće je da Peking koji je u raznim teritorijalnim sporovima sa\nzemljama širom Azije, u poseti kineskog predsednika Seulu vidi\npriliku za povećanje svog uticaja sa jednim od retkih suseda sa\ngeneralno pozitivnim stavom prema Kini, ocenjuje AP.